Virus de la immunodeficiència felina - Viquipèdia, l'enciclopèdia lliure\nAquesta és una versió anterior d'aquesta pàgina, de data 22:24, 19 jul 2016 amb l'última edició de Langtoolbot (discussió | contribucions). Pot tenir inexactituds o contingut no apropiat no present en la versió actual.\nEl virus de la immunodeficiència felina (FIV o VIH felí) pertany al gènere Lentivirus, dins dels retrovirus. Difereix taxonòmicament del virus de la leucèmia felina (FeLV), però és extraordinàriament similar al virus de la immunodeficiència humana (VIH), causant de la SIDA: tenen una estructura, cicle de vida i patogènesi similar. Tot i això, s'ha de tenir en compte que les persones no són susceptibles a la infecció per FIV.\nVa ser diagnosticat per primera vegada el 1986 dins d'una colònia de gats a Califòrnia. Des de llavors, molts casos de FIV han estat diagnosticats per tot el món.\nS’ha de tenir en compte que no només ataca els gats, sinó també els altres felins tals com lleons, tigres i pumes.\nActua destruint les defenses del gat afectat (els limfòcits T), generant així una immunodeficiència que desemboca a la vegada en múltiples infeccions i complicacions cròniques, acabant en la mort de l’animal.\n1 Estructura del virió\n2 Genòmica del virió\n2.1 Proteïnes estructurals\n2.2 Proteïnes reguladores\n3 Distribució geogràfica dels diferents subtipus de virus\n4 Formes de transmissió\n6.1 Penetració del FIV a l'hoste\n6.2 Què succeeix posteriorment a l'entrada del virus?\n6.3 Fases de la patogènia del virus de la immunodeficiència felina\n6.3.1 Fase de virèmia inicial o virèmia aguda\n6.3.2 Fase asimptomàtica o de latència clínica\n6.3.3 Fase d'immunodeficiència\n6.3.4 Període infectant de gats amb immunodeficiència felina\n7 Infecció crònica\n8 Resposta immunitària i efectes\n8.1 Resposta humoral\n8.1.1 Aparició i evolució dels nivells d’anticossos\n8.1.2 Mecanisme d’acció dels anticossos\n8.1.3 Immunitat passiva\n8.2 Resposta cel·lular\n8.2.1 Limfòcits T CD8 + citotòxics\n8.2.2 Limfòcits TCD4\n8.3 Canvis en la síntesi de citoquines\n8.3.1 Fase inicial\n8.3.2 Fase avançada\n8.3.3 Coeficient IL-10 /IL-12\n8.4 Mecanisme d'immunosupressió\n9 Proves diagnòstiques\n10 Sígnes clínics\nEstructura del virió\nL'estructura viral del virus de la immunodeficiència felina consisteix en un embolcall, core (amb l'ARN viral) i nucleocàpside. El core conté dues còpies del seu genoma ARN positiu monocatenari (en cada cas d'uns 9400 nucleòtids) i diversos enzims. El virió té un diàmetre de 80 a 100 nanòmetres i és pleomòrfic. El seu embolcall viral també té unes projeccions d'uns 8 nanòmetres que cobreixen uniformement la superfície. Pel fet de tenir embolcall extern, s’inactiven ràpidament pels desinfectants habituals, es deshidraten en poc temps i són poc resistens a les condicions ambientals.\nGenòmica del virió\nUna de les característiques que diferencia als Lentivirus d'altres Retrovirus és la complexitat dels seus genomes virals. Posseeix l'enzim transcriptasa inversa, el qual és capaç de crear una còpia d'ADN a partir d'ARN víric. Aquesta còpia d'ADN s'integra en forma de provirus en el genoma de la cèl·lula infectada i pot replicar-se juntament amb ella\nEstructura del VIF\nEl gènere Lentivirus comprèn complexos retrovirus que contenen els tres gens essencials:\nGen gag (antigen específic de grup): codifica les proteïnes internes de les partícules víriques i conté la informació necessària per a produir el core i incorporar l’ARN viral al seu interior. També codifica la proteïna p24 de la càpside del virus, proteïna clau pel diagnòstic de la infecció.\nGen pol (polimerasa): codifica les proteïnes amb activitat enzimàtica responsables de la correcta replicació vírica: p14 (proteasa), p31 (integrasa) i p65 (transcriptasa inversa), a més d’altres enzims molt importants per la virulència del FIV.\nGen env (embolcall): codifica les proteïnes que s’insereixen en l’embolcall, com ara la gp120, gp40 i gp41. Aquestes proteïnes són les que interaccionen amb els receptors cel·lulars en la penetració del virus a la cèl·lula; és a dir, influeixen en la patogenicitat del virus, i són les dianes de la resposta immune humoral de l’hoste, induint la formació d’anticossos específics importants tant en la resistència natural, el diagnòstic com la vacunació .\nEls gens gag i pol no solen canviar entre les diferents soques. En canvi, en la regió SU (de la superfície o embolcall) del genoma del FIV, s’han identificat unes regions amb gran variabilitat (V1, V2, V3, V4 i V5). Són les diferències existents en les regions V3, V4 i V5 les que determinen els 5 subtipus filogenètics del virus A, B, C, D i E (A i B els més freqüents). En un mateix gat infectat pot haver-hi diferents subtipus, la qual cosa indica una falta de protecció creuada entre aquests.\nEls tres gens (env, pol i gag) es troben flanquejats per repeticions terminals llargues (LTR) que posseeixen la informació necessària per a l’inici i la terminació de l'expressió gènica, i també per altres petits marcs oberts de lectura que codifiquen diverses proteïnes reguladores que modulen la seva infectivitat, tal com:\nGen rev: codifica una proteïna reguladora post-transcripcional que es detecta en el nucli de les cèl·lules infectades, per la qual cosa es creu que promou el transport d’ARN missatger víric del nucli al citoplasma cel·lular, augmentant a més la seva estabilitat.\nGen vif: codifica una proteïna accessòria necessària per a la infectivitat vírica. Participa en les primeres etapes del cicle de replicació, permetent que el virus pugui multiplicar-se dins les cèl·lules de l’hoste.\nGen orf-A: codifica la proteïna OrfA, que es necessita per la replicació eficient del virus en algunes línies cel·lulars, marcant el tropisme cel·lular del FIV.\nDistribució geogràfica dels diferents subtipus de virus\nL’agrupació geogràfica dels subtipus es distribueix de la següent manera:\nA Europa s’han observat majoritàriament els subtipus A i B. A Itàlia, Espanya i Portugal sobretot s’ha observat el subtipus B, mentre que al Regne Unit i països del nord com Alemanya i Holanda únicament el subtipus A. A la resta d’Europa s’han trobat els dos subtipus.\nEn zones d’altres països com Austràlia, l’oest dels Estats Units, oest del Japó i Sud-àfrica, encara que el subtipus A és el predominant s’han observat altres subtipus.\nA l’est del Japó, est i centre dels Estats Units, així com a Sud-àfrica s’ha observat sobretot el subtipus B, encara que aquest es distribueix per tot el món.\nEls subtipus C, D i E són els menys comuns: el tipus C es distribueix al Japó, Estats Units i Canadà; el D únicament al Japó i l’E a Argentina i recentment també s'ha descrit a Sud-àfrica.\nEl VIF es troba present a la saliva o sang dels gats, de manera que les mossegades entre aquests o les ferides que es generen en les baralles, consitueixen una via de transmissió fonamental. És per això, que es tracta d'una malaltia predominant en el sexe masculí (per les lluites establertes per la territorialitat).\nS'havia considerat la no presència de transmissió transplacentària, pèro amb estudis experimentals s'ha refutat aquesta idea. Aquests estudis demostren que hi ha una transmissió de la infecció, des de la mare infectada (tan de forma aguda com crònica) als fetus dins de l'úter. A més a més, també han permès observar la possible infecció dels nounats durant el període lactant. Això no obstant, dins d'una mateixa camada pot donar-se que no tots els fetus s'infectin.\nNomés una part de la cadellada resultarà infectada permanentment i la proporció de gatets que resultin infectats dependrà de la càrrega viral de la mare durant el període de gestació i el part. Si la mare presenta una infecció aguda, fins al 70% dels gatets poden resultar infectats, mentre que si la mare és asimptomàtica i està infectada de forma crònica, gairabé cap gatet de la cadellada resultarà infectat.\nEs coneix de forma experimental altres formes de transmissió més ocasionals, tot i que no han estat documentades com a tals. Aquestes consisteixen en una infecció per la boca, nas, vagina i recte. Malgrat tot, no hi ha indicis que indiquin aquestes vies com a fonts importants de transmissió del virus.\nEl FIV és un virus que es replica en moltes cèl·lules del SI tals com els limfòctis TCD4 i TCD8 positius, els Limf B, monòcits, macròfags, astròcits i cèl·lules de la microglia.\nAixò comporta una deficiència de leucòcits, febre o anèmia (entre altres coses) a llarg termini. L'evidència més important d'aquest tropisme és que l'animal perd la capacitat d'autoprotegir-se enfront de les infeccions, sent qualsevol bacteri, virus, fong o protozou el causant de malalties. Són aquestes infeccions secundàries les responsables de la majoria de signes clínics associats a la malaltia de la immunodeficiència felina i la principal causa de mort en gats VIF positius. \nPenetració del FIV a l'hoste\nLa molècula vírica que permet la penetració del virus a l'interior cel·lular és la glicoproteina gp-120, la qual s'uneix a un receptor de membrana present a les cèl·lules animals, el CD134. Aquesta primera unió implica un canvi conformacional de la proteïna vírica, fet que permet a la vegada una segona interacció d'aquesta amb el coreceptor CXCR4. Posteriorment a aquestes interaccions, es fusiona la envoltura vírica amb la membrana cel·lular produint-se la penetració vírica.\nCal tenir en compte que no ha estat demostrat en tots els tipus cel·lulars susceptibles de ser infectats per FIV, la presència del coreceptor CXRCR4. Per això cal suposar l'existència d'altres tipus de molècules receptores o mètodes d'entrada cel·lular.\nQuè succeeix posteriorment a l'entrada del virus?\nEl FIV és un virus que presenta la capacitat de sintetitzar l'enzima transcriptasa inversa (RT). De manera que un cop es troba a l'interior cel·lular, pot transformar el seu RNA víric a DNA, amb el fi d'intercalar aquest en el DNA de la cèl·lula infectada. Aleshores estarà en fase de provirus.\nEn un principi, la RT actua trascrivint l'RNA víric en DNA, formant un híbrid RNA-DNA. Posteriorment, es polimeritzarà una altra cadena de DNA a partir de la cadena de DNA ja preformada prèviament, obtenint una doble cadena de DNA que pot ser intercalada en el DNA cel·lular.\nUn fet molt important a tenir present és que la RT no té capacitat correctora. Per aquest motiu, el FIV és un virus que pot mutar molt fàcilment i ràpidament generant múltiples soques. Per altra banda, aquesta variabilitat genètica ajuda a evitar la detecció viral per part del SI de l'hoste.\nFases de la patogènia del virus de la immunodeficiència felina\nPodem distingir tres fases:.\nFase de virèmia o virèmia aguda\nFase asimptomàtica o de latència clínica\nFase amb símptomes de caràcter lleu\nFase de virèmia inicial o virèmia aguda\nUna vegada s’ha inoculat el virus FIV, per qualsevol de les vies de transmissió, seguirà els següents passos:\nArribarà a la sang i es replicarà en els limfòcits T i B i en els macròfags dels nòduls limfàtics regionals i altres òrgans limfoides com el timus i la melsa.\nCausarà una virèmia aguda que arribarà al seu nivell màxim a les 8-12 setmanes de la infecció. En aquesta fase de virèmia aguda apareixen signes clínics inespecífics: anorèxia, letargia, limfadenopatia i leucopènia transitòria.\nA causa d’aquesta virèmia inicial el virus es dissemina per la resta de l'organisme infectat afectant limfòcits, monòcits i macròfags de la medul·la òssia, tracte intestina, pulmó, ronyó i cervell. A nivell del cervell infecta a les cèl·lules endotelials, de la micròglia, astròcits i neurones.\nAquesta fase pot durar entre 3 i 6 mesos, després aquesta virèmia va decreixent. La caiguda de la virèmia coincideix amb el desenvolupament de la immunitat de tipus cel·lular i humoral, tot i que aquesta immunitat no és capaç d'eliminar la infecció.\nUna vegada ha disminuït la càrrega viral en el plasma comença la fase asimptomàtica o de latència clínica. Aquesta fase pot durar mesos, anys o fins i tot tota la vida.\nÉs una fase asimptomàtica però encara que els animals aparentin estar sans, es produeix una debilitació gradual del sistema immune. Disminueix el quocient CD4+/CD8+ perquè hi ha una disminució dels limfòcits T CD4+ col·laboradors que són essencials per a la immunitat cel·lular. Aquests limfòcits T CD4+ no només disminueixen en quantitat sinó que també en funcionalitat, en especial en la seva capacitat de reaccionar contra antígens i en la síntesi de interleuquina 2 (IL-2).Per tant, la infecció per FIV no té un període de latència real, ja que la infecció viral progressa encara que el gat sigui asimptomàtic.\nAquesta fase acaba en la fase amb símptomes de caràcter lleu, que seria l'inici de la fase d'immunodeficiència.\nLa fase d'immunodeficiència de la malaltia és provocada per la mort dels limfòcits T CD4+ que provoca una baixada del quocient de limfòcits TCD4+ /TCD8+. S’anomena fase SIDA (Síndrome d'Immunodeficiència Adquirida) per la similitud amb el VHI (humana).\nEn aquesta fase trobarem infeccions oportunistes, ja que, l’animal serà incapaç de desenvolupar una resposta immune adequada. Aquesta fase sol acabar en la mort per síndrome crònica de consumpció ( pèrdua de pes i deteriorament físic), malaltia neurològica, neoplàsies o infeccions oportunistes sistèmiques. Davant d’aquest tipus d’infecció el temps estimat de vida són de cinc anys.\nPeríode infectant de gats amb immunodeficiència felina\nEls animals infectats són infectants d'ençà que s’inicia la fase de virèmia i en totes les fases de la malaltia, inclosa la fase de latència clínica. Són capaços d'eliminar virus, encara que sigui en dosis molt petites.\nLa infecció dura tota la vida de l'animal perquè és un retrovirus. Una de les principals característiques dels retrovirus és que una vegada infecten la infecció es manté al llarg de tota la vida de l'animal. Això és degut al fenomen de latència, per mitjà del qual s’integra el provirus al genoma de les cèl·lules de l'hoste, on roman sense expressar-se i ocult al sistema immune durant llargs períodes de temps.\nPerò aquesta fase de latència pot revertir, generalment per una immunosupressió deguda a l'administració de fàrmacs com els corticosteroides, donant lloc a una expressió vírica i a la progressió de la infecció fins a acabar amb la mort de l'animal.\nPerquè sigui un estat de latència verdader és necessari que el virus integrat no s’expressi, és a dir, que no es pugui detectar ni el virus, ni el seu RNA ni les seves proteïnes víriques en les cèl·lules sanguínies o en els teixits de l'animal. Per tant, en el cas del virus de la immunodeficiència felina no s’estableix un estat de latència verdadera, ja que encara que els gats infectats pel virus no presentin simptomatologia clínica el RNA o les proteïnes virals poden detectar-se en els teixits de l'animal, en el plasma, en el líquid cefaloraquidi, en els teixits limfoides i semen. Això és així perquè hi ha una contínua replicació vírica, però a nivells molt baixos.\nResposta immunitària i efectes\nAparició i evolució dels nivells d’anticossos\nLa resposta humoral és aquella que inclou la participació dels anticossos per atacar els antígens. En el cas de la immunodeficiència felina, en general aquests anticossos apareixen 2 o 4 setmanes després de la infecció, moment en què té lloc el pic en la virèmia inicial. En el cas que l’animal (felí) s’hagi vist exposat a una càrrega viral molt reduïda, els anticossos apareixeran passats mesos o anys.\nEls nivells d’aquests anticossos es mantenen més o menys constants durant llargs períodes de temps, tant de temps que poden romandre fins i tot anys. Tot i així, hi ha un descens d’aquests anticossos que s’observa en les etapes finals de la infecció.\nEn aquestes etapes es produeix el següent:\nMarcada disminució del coeficient CD4+/CD8\nIncrement de la virèmia sanguínia\nAparició de la síndrome de la immunodeficiència\nMecanisme d’acció dels anticossos\nEls anticossos més rellevants són aquells que impedeixen l’entrada del virus, impedint així la patogènia. En el cas del FIV ens trobem amb anticossos neutralitzants que impedeixen la unió de les glucoproteïnes víriques als seus receptors cel·lulars. Aquests anticossos, actuen doncs, sobre les glucoproteïnes de la càpside del virus.\nAquests anticossos tan efectius es transmet la mare a les seves cries a través del calostre, per tant, els gatets adquireixen una immunitat passiva contra el FIV durant el temps que romanguin aquests anticossos, en aquest cas, 1, 2 o 3 mesos tot i que s'ha observat algun cas de fins a 4 mesos.\nEn la resposta cel·lular intervenen els limfòcits T, els quals s’encarreguen de moderar la destrucció d’agents patògens.\nAquesta resposta és essencial per dos motius:\nPaper important en l’eliminació de les infeccions víriques\nRegula les respostes humorals (veureàapartat corresponent)\nLimfòcits T CD8 + citotòxics\nLa resposta cel·lular dels limfòcits T CD8+ citotòxics es produeix 1 o 2 setmanes després de la infecció per FIV i abans que tingui lloc l’aparició dels anticossos neutralitzants propis de la resposta humoral. Els limfòcits T CD8+ citotòxics s’encarreguen d’induir apoptosis per diferents mecanismes en les cèl·lules infectades pel virus.\nTot i que aquesta la resposta cel·lular es manté durant tot el període asimptomàtic (quan encara no han tingut lloc els símptomes clínics), no és capaç d’eliminar la infecció i els gats queden infectats tota la seva vida.\nHi ha dos tipus: els Th1 i els Th2. Els Th1 s’encarreguen de destruir cèl·lules infectades mentre que els Th2 estimulen els limfòcits B per tal que alliberin anticossos.\nA causa de la seva actuació, es considera que els limfòcits TCD4 són els grans mediadors de la resposta immune. Per tal de realitzar correctament les seves funcions, necessita poder “comunicar-se” amb les altres cèl·lules i ho fa a través de les CITOQUINES. El FIV modifica la síntesi d’aquestes citoquines, alterant així la resposta immunitària fent prevaldre la resposta humoral (Th2) davant de la cel·lular (Th1). Aquest fet condueix al fet que els animals (gats) infectats estiguin més predisposats a patir infeccions secundàries, per exemple, de Toxoplasma gondii. Aquestes infeccions secundàries són les responsables de moltes de les malalties associades a la immunodeficiència felina. \nCanvis en la síntesi de citoquines\nTrobem nivells incrementats de:\nInterferó gamma (IFN- γ).\nFactor de necrosis tumoral (TNFα).\nInterleuquina 10 (IL-10) en els limfòcits del timus i en nòduls limfàtics.\nTé lloc una disminució de:\nNivells d’interleuquina 2 (IL-2)\nNivells d’interleuquina 12 (IL-12)\nA part, es produeix un marcat increment dels nivells de IL-10.\nCoeficient IL-10 /IL-12\nEs produeix un increment d’aquest coeficient, ja que en fases avançades de la infecció per FIV els nivells de IL-10 són alts i els nivells de IL-12 són baixos. Aquest increment pot ser responsable de dos fets: per una banda de la disminució de la resposta davant patògens secundaris; i per una altra banda, de la patogènia produïda pel FIV, ja que provoquen que hi hagi un canvi de la resposta de tipus cel·lular al tipus humoral.\nTot això, comporta a un declivi en la funcionalitat immunitària.\nLa marca característica de la patogènia d’aquesta malaltia és la desorganització progressiva de la funció immunològica. La immunosupressió es produeix per la destrucció de limfòcits T CD4+, l’activació de certa subpoblació de limfòcits T CD8+ citotòxics (inversió del quocient CD4+/CD8+ que provoca limfopènia) i alteracions en la funcionalitat de monòcits, macròfags, neutròfils, cèl·lules Natural Killer (NK) i limfòcits CD4+ i CD8+. El FIV es replica en limfòcits CD4+ i CD8+, en macròfags, en astròcits i en cèl·lules de la micròglia.\nAlgunes soques del FIV es repliquen preferentment en limfòcits, i només mínimament en macròfags, mentre que altres soques són capaces de replicar-se igualment de bé en els dos tipus cel·lulars. Se sap que el reservori més gran de cèl·lules infectades en la sang perifèrica durant les primeres fases de la infecció són els limfòcits CD4+, però el canvi en el tropisme víric i la utilització de receptors en la infecció crònica encara és tema de debat. Es creu que durant les infeccions, els principals afectats són els limfòcits i que a mesura que persisteix l’atac del virus, aquest afecta cada cop més a macròfags. Pel que fa als receptors, el FIV no s’uneix a través de CD4 sinó a través de l’homòleg de CD9, així com de receptors de quimiocina alfa CXCR4.\nEl FIV pot aïllar-se de limfòcits ja entre els 10 i 14 dies després de la infecció; la virèmia creix ràpidament fins al dia 21. Durant les primeres setmanes d’infecció disminueixen tant les cèl·lules CD4+ com les CD8+, mentre que els limfòcits B no es veuen afectats. La quantitat de virus arriba al màxim entre les setmanes 7 i 8 i és llavors quan les cèl·lules CD4+ disminueixen com a resultat de destrucció de les que són infectades, disminució de la seva producció i apoptosis prematura. Després la virèmia disminueix gradualment fins que la càrrega vírica torna a créixer en les etapes terminals. En aquest moment hi ha una profunda depressió de la resposta a antígens timus dependents, però la resposta a antígens timus independents és normal.\nLa limfopènia inicial va seguida d’una forta resposta immunitària caracteritzada per la producció d’anticossos anti-FIV i un repunt de les cèl·lules CD8+ per damunt dels nivells previs de la infecció, ja que aquestes es recuperen però les CD4+ no. Això ocasiona una inversió persistent en relació CD4/CD8. Amb el pas del temps, les dues poblacions cel·lulars disminueixen gradualment. Els limfòcits↵experimenten un increment en l'apoptosi espontània i les cèl·lules CD4 que↵sobreviuen a vegades presenten menor↵reactivitat als mitògens.\nA part de la disminució quantitativa de les cèl·lules CD4+, els gats infectats per FIV mostren una disfunció de les cèl·lules immunitàries (per exemple pèrdua de la capacitat de proliferar dels limfòcits en resposta a un estímul). A més, pot detectar-se una significativa pertorbació de la producció de citoquines que contribueix a la immunodeficiència. Es va demostrar que la immunitat mediada per cèl·lules resulta molt més afectada que la immunitat humoral. Les situacions d’inflamació crònica, neoplàsies i infeccions per organismes intracel·lulars són més habituals que les infeccions oportunistes controlades per anticossos. Sembla que els gats infectats per FIV responen de forma adequada a les vacunes i que desenvolupen amb freqüència una hipergammaglobulinèmia policlonal característica d’una estimulació inespecífica de la immunitat humoral.\nAltres alteracions que es donen en la FIV són la disminució en la producció de IL-2 i l'alta transcripció de IL-10, la qual pot ser que contribueixi a la immunodeficiència. Hi ha altes concentracions d’immunocomplexes circulants en el sèrum i dipositats en els glomèruls renals. Els gats afectats per FIV semblen tenir un nombre normal de limfòcits B, així com concentracions normals de IgM i IgA.\nEl mecanisme pel qual apareixen tumors possiblement és de tipus indirecte, per una menor vigilància de la resposta cel·lular citotòxica o per la hiperplàsia crònica dels limfòcits B. No obstant això, no s’ha descartat totalment un possible paper directe del virus en l’oncogènesi dels limfomes, ja que se sap que un gat amb immunodeficiència té augmentada per cinc la possibilitat de tenir limfoma.\nPer tant, més que estar directament relacionat amb l’aparició de tumors, el virus inhibeix els factors supressors tumorals i activa els oncògens. El tumor més freqüent és el limfoma de cèl·lules B i les varietats més habituals trobades són els limfomes en cap i coll, el limfoma renal i l’alimentari, amb els símptomes corresponents a cada localització.\nAltres tumors descrits en associació al FIV són els carcinomes mamaris, de cèl·lules escamoses, trastorns mieloproliferatius i fibrosarcomes.\nEl FIV és capaç de provocar lesions inflamatòries de teixit nerviós en aproximadament el 30% dels gats infectats. Aquestes lesions afecten el nucli caudat, al mesencèfal i a la porció rostral del tronc cerebral. El FIV també es relaciona amb desmielinització en les columnes dorsals de la medul·la espinal, vacuolització de les beines de mielina en les arrels de nervis espinals i infiltració perivascular i perineuronal de cèl·lules mononuclears, així com amb nòduls glials. Les síndromes neurològiques es manifesten amb demència, convulsions, espasmes facials, trastorns del somni, canvis de comportament (agressivitat o por) i conducta compulsiva o atàxia. En menor grau les lesions deriven d’inefccions secundàries amb Toxoplasma i Cryptococcus.\nÉs freqüent que durant la fase de virèmia, els virus travessin la barrera hematoencefàlica, sols o vehiculats per limfòcits i monòcits, infectant cèl·lules endotelials, cèl·lules de la micròglia, astròcits i neurones, donant lloc a alteracions neurològiques i del comportament. El virus de la FIV pot infectar les cèl·lules de la micròglia de forma molt ràpida després de la fase de virèmia i replicar-se en elles a pesar de la resposta inflamatòria que es produeix. Posteriorment, el virus ja no podrà ser eliminat de les cèl·lules de la micròglia i, per tant, el cervell quedarà com un reservori del virus, podent reactivar-se la replicació vírica en qualsevol moment.\nEn la patogènia nerviosa dels retrovirus felins podrien estar implicades les noves variants víriques neurotròpiques que es produeixen, cada cop més adaptades al cervell: la replicació vírica es dóna en les cèl·lules glials i en macròfags cerebrals majoritàriament, causant d’aquesta manera dany al sistema nerviós central i lesions al còrtex cerebral. També podria estar implicada la glicoproteïna d’embolcall gp120, amb un marcat caràcter neurotòxic en augmentar les concentracions de calci intracel·lular en les neurones que infecten. Els limfòcits T CD8+ també estarien relacionats, ja que activen l’alliberació de neurotoxines per als macròfags, com l’òxid nítric, que mata a les cèl·lules nervioses. Això és un altre exemple de com la immunitat dels animals infectats pot estar col·laborant indirectament amb la mateixa patogènia dels retrovirus.\nEls símptomes, les alteracions laboratorials i els llargs períodes asimptomàtics que acompanyen la infecció per FIV són insuficients per poder diagnosticar de ciència certa la malaltia, per tant necessitem recórrer a les proves diagnòstiques. Les diverses proves diagnòstiques es poden dividir en dos subgrups:\nMètodes directes o virològics: consisteixen a evidenciar la presència o bé del virus o bé del seu genoma (llavors parlem de provirus). Les dues proves diagnòstiques que trobem dins aquest subgrup són:\nCultiu i aïllament del virus\nMètodes indirectes o serològics: consisteixen en la detecció d’anticossos específics per la FIV, que estan presents durant tota la vida de l'animal infectat. Les tècniques que trobem dins aquest subgrup de mètodes són les següents:\nDiagnòstic per un gat menor de 6 mesos\nImmunocromatografia o immunomigració ràpida\nIFI (immunofluorescència indirecta)\nTenint en compte aquest conjunt de proves diagnòstiques, per poder diagnosticar la infecció per FIV se segueixen una sèrie de regles generals que són les següents:\nRealitzar una ELISA al cap de 15 dies i dos mesos després del possible contagi per mossegada (incloent-hi gats que no sabem el seu estat).\nConfirmar qualsevol test ELISA positiu mitjançant:\nPCR si el gat és menor de 6 mesos d'edat: d'aquesta manera descartem la presència d'anticossos maternals pels tests serològics.\nWestern blot o PCR si el gat és major de 6 mesos.\nPCR si sospitem que el gat pot estar vacunat per al FIV.\nUn resultat d'ELISA positiu en una població amb una prevalença baixa ha de ser confirmat sempre mitjançant PCR o Western Blot,\nPer tant les tres proves diagnòstiques més importants per poder interpretar i confirmar una infecció per FIV són la ELISA, i en el cas que doni positiu aplicarem o la PCR o el Western blot. Les característiques principals d’aquestes proves en relació al virus de la immunodeficiència felina són:\nELISA: el test ELISA detecta anticossos anti-FIV contra tres proteïnes estructurals del virus: p15 i p24 (ambdues proteïnes de la nucleocàpsida del virus) i gp40 (glicoproteïna de la envoltura viral) en sèrum, plasma o sang sencera.\nDiagnòstic per un gat major de 6 mesos\nPCR: la PCR detecta ADN proviral i permet obtenir grans quantitats d’una determinada seqüència d'ADN a partir d’un reduït nombre de molècules. Per a la realització de la mostra es necessiten els anomenats primers (oligonucleòtids específics)\nque són complementaris als extrems de la seqüència del DNA que es vol amplificar del virus. Com que el lentivirus té un ritme molt ràpid de mutació, les seqüències que han de ser amplificades poden variar i per tant el primer dissenyat no hibridaria\ncorrectament i no es produiria l'amplificació (això ens don\na com a resultat un gran nombre de falsos negatius). Per aquest motiu s’han dissenyat primers que hibridin amb seqüències molt conservades del genoma del virus de la FIV.\nWestern Blot: en aquesta tècnica se separa el virus de la FIV en totes les seves proteïnes constituents mitjançant una electroforesi, que ens permet la detecció d’anticossos per cada proteïna individual del virus de la FIV. Es considera la tècnica d’elecció o ideal per al diagnòstic de la FIV.\nSegons els resultats que s'obtinguin de l'aplicació d'aquestes tres proves les conclusions a les que arribarem són les que podem observar a les imatges de la dreta:\nPodem distingir diferents signes clínics segons la fase de la infecció en què es trobi l’animal:\nFase de virèmia: febre moderada, apatia, anorèxia, linfadenopaties (trastorn inespecífic dels ganglis limfàtics), leucopènia (disminució del nombre de leucòcits), neutropènia (disminució del nombre de neutròfils) i diarrea.\nFase de símptomes lleus: febre, linfadenopaties, anorèxia i canvis de comportament.\nFase d'immunodeficiència: febre, gingivoestomatitis (infecció de la boca i les genives que porta a la presència d'inflamació i úlceres),anorèxia, linfadenopaties, infeccions secundàries, glomerulonefritis immunomediada (malaltia renal en la qual la part dels ronyons que ajuda a filtrar els productes de rebuig i líquids de la sang es danya), conjuntivitis, rinitis (inflamació del revestiment mucós del nas), otitis, diarrea, absessos cutanis, ectoparasitosi, micosi, trastorns neurològics, artritis, anèmies immunomediades i tumors. \n↑ 1,0 1,1 http://www.veterinario-vetersalud.com\n↑ 2,00 2,01 2,02 2,03 2,04 2,05 2,06 2,07 2,08 2,09 2,10 2,11 2,12 2,13 2,14 2,15 2,16 2,17 2,18 2,19 2,20 2,21 2,22 2,23 2,24 2,25 2,26 2,27 2,28 2,29 2,30 2,31 2,32 2,33 2,34 2,35 2,36 2,37 2,38 2,39 2,40 2,41 2,42 2,43 2,44 2,45 2,46 2,47 MªLuisa Palmero Colado y Vanessa Carballés Pérez; Enfermedades infecciosas felinas; Ed Servet\n↑ 3,0 3,1 Instituto de España, Real Academia Nacional de Medicina (1993); Retrovirus animales y salud pública.\n↑ 5,0 5,1 http://centrodeartigos.com\n↑ 6,0 6,1 Prescott et al; Microbiología; Cuarta edición; Ed Mc Graww HIll\n↑ 7,0 7,1 Alberto Fernández Lommen et al; Infección por Virus de la inmunodeficiencia felina\n↑ 8,0 8,1 8,2 8,3 8,4 8,5 8,6 8,7 B J Willet; Feline immunology and immunodeficiency; Oxford science publications\n↑ 9,0 9,1 9,2 9,3 http://www.virbac.es/p-virbacespubes/pdf/Virbagen_Omega/INFORMACION_TECNICA/manual_clinico_del_inteferon_veterinario_1a_ed.pdf\n↑ 10,0 10,1 http://www.fcv.unl.edu.ar/archivos/posgrado/especializaciones/espsaludanimal/informacion/material/060910/actualizacion.pdf\n↑ 11,0 11,1 http://www.slideshare.net\n↑ 13,0 13,1 13,2 http://www.veterinario-vetersalud.com/informacion-virus-de-la-inmunodeficiencia-felina-86.html\n↑ 14,0 14,1 14,2 Taxonomía de virus: VII Informe del Comité Internacional de Taxonomía de virus. Claude Fauquet-M, MA Mayo, J. Maniloff, U. Desselberger. Academic Press; Edición: 1 (28 de junio, 2005)\n↑ 15,0 15,1 http://veterinaria.org\n↑ 16,0 16,1 16,2 http://es.scribd.com/doc/6372652/4-inmunodeficiencia-felina\nLymphocyte T-Cell Immunomodulator (LTCI) (anglès)\nObtingut de «https://ca.wikipedia.org/w/index.php?title=Virus_de_la_immunodeficiència_felina&oldid=17228998»\nLa pàgina va ser modificada per darrera vegada el 26 des 2020 a les 05:12.


Un home mata i esquartera la seua parella a Torre de les Maçanes - Diari La Veu\nEscriba el número 257501\nFonts sabedores del cas han relatat que dilluns passat a la nit l'arrestat, M.R.S., nascut a Benidorm en 1977, i la seua parella, romanesa de 24 anys, van discutir a la casa de camp on vivien, situada a la partida rural de Teix, entre Torre de les Maçanes i Relleu.\nEn el transcurs de la baralla, l'home, suposadament, la va matar i va obrir en canal el cadàver abans de tallar alguns membres i, a continuació, va tractar d'incendiar la casa de camp amb les restes mortals a l'interior agafant gran part dels estris que hi havia.\nA partir d'aquell moment, l'home va romandre durant quasi 24 hores "perdut", sense que es coneguera el crim, fins que el dimarts va contactar amb el seu pare, que viu a Benidorm, i aquest li va dir que acudira a l'hospital de la Vila Joiosa perquè li curaren les ferides lleus que tenia.\nUna vegada allí, els responsables del centre sanitari van donar avís a la Guàrdia Civil davant la qual, M.R.S. es va declarar culpable dels fets.\nLes fonts consultades han assegurat que no hi havia cap antecedent policial sobre aquest home, ni denúncia prèvia per violència masclista. Encara que el relat de l'arrestat i tot fa indicar que es tracta, efectivament, d'un episodi de violència masclista, la Guàrdia Civil tracta de confirmar ara que el detingut i la seua víctima mantenien una relació estable.\nEscriba el número 760317


FEDA augmenta notablement la producció pròpia el gener\nForces Elèctriques d'Andorra (FEDA) ha tingut un notable increment de la producció pròpia durant el gener, passant dels 4,1 gigawatts hora (GWh) del mateix període del 2017 als 10,2 GWh d'aquest any. Aquests gigawatts s'han generat entre la central hidràulica de FEDA (6,9 GWh), el centre de tractament de residus de la Comella (2 GWh), i la central de cogeneració de Soldeu (1,3 GWh), el que representa el 15,8% del consum total d’Andorra. La producció fotovoltaica de l’estació nacional d’autobusos ha estat de 7.900 kWh. L'augment d'aquesta producció es deu, en gran part, a les precipitacions del mes de gener. Així, només el 8 de gener, l'estació meteorològica automàtica d'Encamp va recollir 40 litres.\nEl consum elèctric per la seva part, ha estat durant el mateix mes de gener de 64,5 GWh (gigawatts hora), una xifra que representa una disminució del 4,7% respecte al gener del 2017. Les dades de consum del mes indiquen que la potència màxima registrada ha estat de 119,7 MWh i es va produir el 9 de gener a les 12 hores.\nAquest dijous també s'han donat a conèixer dades sobre la demanda elèctrica del 2017 als dos països veïns, Espanya i França. La demanda d'electricitat a Espanya va créixer un 1,1% respecte el 2016, segons les dades que ha publicat aquest dijous Red Eléctrica de España (REE). La demanda elèctrica a França va caure un 0,7% el 2017 en relació a l'any anterior.\nArtículo anteriorAixí és la línia de roba low cost inspirada en la princesa Meghan Markle que ha tret Lidl\nArtículo siguienteEl espectacular anillo con el que Ed Sheeran le pidió matrimonio a su novia


Publicada el 9 junio, 2018 por Joan\n(Juny 2018.- CARDENALS MALLORQUINS – MEMÒRIA CARITAS, Mallorca)\nCancelleria – Secreteria General\nPalma, 8 de juny de 2018\nAMB MOTIU DE L’ELEVACIÓ AL CARDENALAT DEL P. LLUÍS FRANCESC LADARIA SJ\nJa sabeu que el P. Lluís Francesc Ladaria Ferrer, natural de Manacor i actualment Arquebisbe Titular de Thibica i prefecte de la Congregació per la Doctrina de la Fe, serà creat Cardenal pel Sant Pare Francesc en el Consistori previst per a dia 29 d’aquest mes, solemnitat dels Sants Apòstols Pere i Pau.\nPer tal motiu es desplaçarà a Roma una delegació diocesana encapçalada pel Sr. Bisbe, Mons. Sebastià Taltavull i Anglada.\nPregam, per tant, que tots els qui tingueu intenció de fer-vos presents de manera particular en el dit acte per felicitar-lo de forma personal i immediata vulgueu unir-vos a la dita delegació a fi de treure tots plegats el bitllet d’ingrés al Consistori.\nPer això, cal que ho comuniqueu a Secretaria General per les vies habituals: telefònica (971213100, ext. 133) o electrònica (secretariageneral@bisbatdemallorca.com), abans de dia 18 de juny, facilitant-nos el nº de DNI, lloc d& #8217;empadronament, telèfon i correu electrònic.\nAgraïts per la vostra col•laboració, rebeu una salutació cordial.\nA la col·lecta realitzada amb motiu de la festa del Corpus vàrem recaptar 3.165’50 €.\n(La meitat d’aquesta quantitat és per Càritas diocesana i l’altra meitat per Càritas de Manacor.)\n20Després Jesús va entrar a casa amb els deixebles, i tornà a reunir-s'hi tanta gent, que no els quedava temps ni de menjar.\n21Quan els seus familiars sentiren dir el que passava, hi anaren per endur-se'l, perquè deien:\n–Ha perdut el seny!\n22Els mestres de la Llei que havien baixat de Jerusalem deien:\n23Llavors Jesús els va cridar i els parlava valent-se de paràboles:\n–Com pot ser que Satanàs tregui fora Satanàs?24Si un reialme es divideix i lluita contra si mateix, no pot durar.25I si una casa es divideix i lluita contra si mateixa, tampoc no durarà.26Si és cert, doncs, que Satanàs s'ha aixecat contra si mateix i s'ha dividit, no pot durar: ha arribat la seva fi.27Ningú no pot entrar a casa d'un que és fort i apoderar-se dels seus béns si abans no el lliga; tan sols així li podrà saquejar la casa.\n28»Us asseguro que tot serà perdonat als homes, els pecats i totes les blasfèmies que hagin proferit, 29 però el qui blasfema contra l'Esperit Sant no tindrà mai perdó: és culpable del seu pecat per sempre més.\n30Jesús va parlar així perquè deien d'ell que tenia un esperit maligne.\n31Llavors arriben la mare i els germans de Jesús i, de fora estant, envien a buscar-lo. 32 Hi havia molta gent asseguda al voltant d'ell. Li diuen:\n–La teva mare i els teus germans són aquí fora, que et busquen.\n–¿Qui són la meva mare i els meus germans?\n34Llavors, mirant els qui seien al seu voltant, diu:\n–Aquests són la meva mare i els meus germans.35El qui fa la voluntat de Déu, aquest és el meu germà, la meva germana, la meva mare.\nDesè diumenge – Temps Ordinari\nGen 3,0-15 2 Co 4,13-5,1 Mc 3,20-35\nEl mal no es pot desarrelar fàcilment de la vida humana. La serp, que sedueix i enganya, enlaira el seu cap de moltes maneres. El mal està ben viu en els conflictes interminables del nostre món i en tantes xacres que l’afeixuguen. Les màximes antigues sovint són reivindicades pels esdeveniments. "El poder corromp i el poder absolut corromp absolutament". O també: "Perquè el mal triomfi, n'hi ha prou que les bones persones no facin res". Hi ha molta gent que mira cap a l'altre costat, mentre que els refugiats s'amunteguen en camps o són retornats a llocs de sofriment. I els nostres propis pecats personals poden ser menys notoris, però no per això menys nocius.\nJesús va treballar per superar el poder i la influència del mal. El que va revelar en la seva acció era el poder de Déu que restaura la creació: guarició i rehabilitació de dones i homes. Però en la reacció cínica dels líders jueus es fa palès que l’orgull i el desig de fer-se el criteri de tot, els motiva a veure en Jesús no el poder visible de l'Esperit de Déu, sinó un truc del diable. El que semblava ser bo no ho podien pas negar, però sí reinterpretar-ho per justificar l’aferrar-se a la seva pròpia posició fixa.\nEl nostre camí cap a la nova creació implica obertura i humilitat. És un viatge que no implica llocs de privilegi garantit. Fins i tot els familiars de la sang de Jesús no tenen una posició especial en el Regne. Pertànyer a Jesús és igualment obert a tothom; l'única condició és la disposició a comprometre's a fer la voluntat del Pare: estimar de debò. Aquest era el compromís que Adam i Eva no podien fer per si sols, però que ens és obert en Crist i possibilitat per la força de l’Esperit.\nL'evangeli de Joan es refereix a l'Esperit Sant amb el terme de ‘Defensor’, el que ajuda sempre i en qualsevol circumstància, el que dóna seguretat i llibertat interior, l’ «Esperit de la veritat», que manté viu en el creient l'esperit, el missatge i l'estil de vida del mateix Crist. Si Jesús alerta severament sobre «la injúria contra l'Esperit Sant» és perquè aquest pecat consisteix precisament en tancar-se a l'acció de Déu en nosaltres, quedant-nos desemparats, sense ningú que ens defensi de l'error i del mal.\nMés en concret, «pecar contra l'Esperit» és no sentir-se necessitat de cap salvació. No posar-se, per tant, en camí de salvació. Pot passar que una persona no se senti pecadora. I, naturalment, qui no es reconeix pecador es tanca a l'oferiment del perdó i de la conversió que el portaria a ser alliberat. Però, fins i tot, pot succeir que hom rebutgi la conversió justificant la seva actitud, distorsionant la mateixa manifestació de Déu i manipulant interessadament la crida que se li fa.\nAtrapat per la immediatesa de cada dia, l'home de la ciutat moderna viu massa agitat, massa atordit per fora i massa sol per dins com per poder aturar-se a meditar sobre la seva vida i intentar l'aventura de ser persona. S’acostuma a viure sense respondre la qüestió més vital de la seva vida: per què i per a què viure. El greu és que, quan la persona perd tot contacte amb la seva pròpia interioritat i misteri, la vida cau en la trivialitat i el sense sentit. Hom viu llavors d'impressions, en la superfície de les coses i dels esdeveniments, desenvolupant només l'aparença de la vida. Probablement, aquesta banalització de la vida és l'arrel més important de la increença de no pocs.\nLA FORÇA GUARIDORA DE L'ESPERIT\nQui blasfemi contra l'Esperit Sant.\nL'home de nostre temps s'ha avesat a viure sens respondre a la qüestió vital de sa vida: per què i per a què viure. Quan la persona perd contacte amb la interioritat i misteri tomba dins la trivialitat i l'absurd, i això és greu.\nViu d'impressions, a la superfície de les coses i dels esdeveniments, desenvolupa només l'aparença de la vida. Aquesta banalització de la vida és l'arrel de la increença de molts.\nQuan l'esser humà viu sense interioritat, perd el respecte per la vida, per les persones i per les coses. Però, sobre tot, queda incapaç per “escoltar” el misteri que s'amaga en el pregon de l'existència.\nL'home d'avui es resisteix a la profunditat. No està dispost a tenir esment de sa vida interior. Però es sent insatisfet: intueix que necessita qualque cosa que la vida de cada dia no li dóna.. En aquesta insatisfacció pot haver-hi el començament de salvació. El teòleg, Paul Tillich, deia que sols l'Esperit ens pot ajudar a descobrir “el camí del profund”. Per contra, pecar contra aquest Esperit Sant seria “carregar amb nostre pecat per a sempre”. L'Esperit pot desvetllar en nosaltres el desig de lluitar per quelcom més noble i millor que això trivial de cada dia. Pot donar-nos l'audàcia necessària per a iniciar un treball interior dins nosaltres. L'Esperit pot fer brollar una alegria diferent dins nostre cor; pot vivificar nostra vida envellida; pot encendre en nosaltres l'amor inclús cap aquells pels quals no sentim cap interés. L'Esperit és "una força que actua en nosaltres i que no és nostra”. És el mateix Déu que inspira i transforma nostres vides.\nL'important és no apagar-lo… Com diu el salmista: “No allunyis de mi ton Esperit”.\nMANERES DE CREURE\nQui acompleix la voluntat de Déu…\nLa fe no és una reacció automàtica, sinó una decisió personal que ha de madurar cada persona. Per això, cada creent ha de fer son camí. No hi ha dues formes iguals de viure el misteri de Déu.\nHi ha persones intuïtives que no necessiten reflexionar massa ni aturar-se en analisis complexes per a captar l'essencial de la fe; saben que tots caminem entre fosques i albirem que l'important és confiar en Déu. Altres, per contra, necessiten raonar-ho tot, discutir-ho, comprovar la racionaliats de l'acte de fe. Sols llavors s'obriran al misteri de Déu.\nHi ha persones espontànies i vitalistes que reaccionen amb promptitud devant un missatge esperançador, escolten l'evangeli i aviat es desperta en llur cor una resposta confiada. Altres, tanmateix, necessiten madurar lentament llurs decisions; escolten el missatge cristià, però han d'aprofundir a poc a poc dins el contingut i llurs exigències abans d'assumir-lo com a principi inspirador de llurs vides.\nHi ha persones que subratllen sempre els aspectes negatius de les coses. Llur fe estarà tenyida de pessimisme: “La religió es perd”, “l'Església no reacciona”, “per què permet Déu tant pecat i immoralitats?”. Hi ha també persones optimistes que veuen el caire positiu de la vida, i viuen llur fe amb to confiat: “Aquesta crisi purificarà el cristianisme”, “l'Esperit de Déu segueix actuant avui també”, “el futur està en mans de Déu”.\nHi ha persones contemplatives, amb gran capacitat de “vida interior”. Saben fer silenci, escoltar Déu en el fons del seu ser i obrir-se a l'acció de l'Esperit. Persones, també, de temperament més actiu. Per a aquestes, la fe és compromís pràctic, amor concret al germà, lluita per un món més humà.\nPersones de mentalitat conservadora, viuen la fe com una tradició rebuda dels pares i que han de transmetre, també, als fills: es preocupen, sobre tot, per conservar fidelment les tradicions i creences religioses. Altres, al contrari, miren el futur. Per a ells, la fe ha de ser principi renovador, font de creativitat i recerca de camins nous per l'acció de Déu.\nEl temperament i la trajectòria de cadascun condiciona la manera de creure de la persona. Cadascun té son estil de creure. Tanmateix, Jesús dóna importància decisiva a una cosa: “Fer la voluntat de Déu”.\nAquesta recerca realista de "la voluntat de Déu” caracteritza sempre al vertader creent.\n"Què pensem fer amb la nostra vida?"\nEn aquest fragment evangèlic, una cosa queda clara:\nles relacions de Jesús amb la seva família no van ser gens fàcils.\nAquí se’ns diu que els familiars de Jesús el tenien per boig.\nMés endavant, se’ns informa que els parents més propers de Jesús no creien en ell.\nI encara pitjor: en el seu poble de Natzaret van voler matar Jesús tirant-lo daltabaix d’un barranc, com ens diu S. Lluc.\nÉs complicat entendre Jesús. És molt dur acceptar el seu missatge renovador, el seu projecte de vida i viure’l integralment.\nPerquè aquest missatge renovador va en contra del Sistema imperant aleshores i encara avui, basat en l’imperi del diner, dels plaers i de la màxima cobdícia.\nI és que, en el missatge de Jesús, la relació humana i fraternal entre els deixebles, entre els seguidors té un poder que està inclús per damunt de les relacions més fonamentals de família i de parentiu de sang.\nSi fem l’opció de posar Jesús en el centre de les nostres vides.-\nté més poder\ni és més determinant\nque l’amor a una mare o a uns germans.\nI això és bàsic per començar a entendre la vida, l’ensenyança de Jesús.\nHi estem d’acord o no hi estem d’acord?\nQuè pensem fer amb la nostra vida?


Montilla: “Donaré suport a Mas si es presenta la querella; és el meu president” | Catalunya | EL PAÍS Catalunya\nMontilla: “Donaré suport a Mas si es presenta la querella; és el meu president”\nL'expresident de la Generalitat lamenta que Rajoy pressioni la Fiscalia i demana diàleg\nBarcelona 12 NOV 2014 - 21:59\tCET\nL'expresident de la Generalitat José Montilla va sol·licitar ahir formalment a Mariano Rajoy que reorienti l'estratègia de pressionar la Fiscalia perquè es querelli contra Artur Mas i aposti pel diàleg per solucionar el conflicte sobiranista. En un comunicat públic, emès en la seva condició d'expresident de la institució, Montilla va anunciar que donarà suport a Mas si finalment es presenta la querella. “Més enllà de les legítimes diferències de criteri que ens puguin confrontar, ell és el meu president. Si es confirma aquesta mesura, el president Mas tindrà el meu suport”, va recalcar.\nEl també senador socialista va lamentar que la querella tindrà efectes contraproduents perquè, va argumentar, els problemes polítics no es resolen en els tribunals. Per això, va aconsellar a Rajoy que no caigui en la temptació de deixar-se arrossegar per la “sobreexcitació” dels sectors més radicals de la dreta espanyola i del seu partit i no aporti solucions”. “Si es presenta la querella per raons polítiques”, va dir, “s'estarà sufocant un incendi amb bidons de gasolina”.\nEn l'escrit, Montilla, que ja va alertar fa anys del grau de desafecció de Catalunya vers la resta d'Espanya, descriu que la mobilització del 9-N de més de dos milions de persones demostra l'“altíssim grau d'insatisfacció”. Per això, va defensar que la protesta mereix més comprensió i respecte de la mateixa manera que els mereixen els que no es van sentir cridats a les urnes. La solució que proposa el socialista passa pel diàleg, la negociació i el pacte. “Els canvis seran pactats o no seran”, va resoldre assenyalant que és l'hora de la política amb “majúscules”, que vagi més enllà del “curt càlcul electoral dels uns i dels altres”. I va dir com a síntesi: “Diàleg i no querella, sentit comú i no fugides endavant o atzucacs”.\nMontilla va recordar que s'oposa al procés sobiranista perquè creu que pot fer retrocedir l'autogovern. El PSC es va oposar al nou 9-N, però va rebutjar que el Govern central l'impugnés i que ara estigui a la Fiscalia. Miquel Iceta, primer secretari del PSC, va expressar la seva decepció amb Rajoy, de qui va dir que sembla que no estigui al corrent de la “magnitud” del conflicte: “Té una actitud reactiva i no proposa mai solucions”.


tendències d'influència de moda dissenyador estiu 2021\nSón influents pel seu propi títol laboral, però quan es tracta de l’abast dels influents de la moda, tots podem admetre que som culpables d’haver format una bombolla inspo exclusiva que poques vegades mirem fora.\nA part dels que seguiu a Instagram, amb quina freqüència doneu una ullada a allò que porten, defensen o parlen alguns dels altres grans noms de les plataformes socials? La resposta és probable que gairebé mai.\nPerò, tot i que hi ha, per descomptat, alguna cosa a dir per preferència personal i “agradar allò que t’agrada”, donar-te accés a una gamma més àmplia d’inspiració sartorial (fora dels influencers que ja segueixes) pot introduir una riquesa de nous estils , marques i tendències que d'una altra manera potser no coneixíeu.\nVam trobar-nos amb Net-A-Porter, un e-tailer de moda mundial per a dissenyadors, per descobrir quines peces han demostrat ser els productes bàsics més buscats de l’estiu del 2021, procedents d’algunes de les ciutats més elegants del món.\nAquests són els articles de disseny que es venen a tot el món:\npic de polla de Justin Bieber\nA mesura que els australians es preparen per als mesos d’hivern, l’estil ambientat a Sydney se centra en productes bàsics transacionals molt versàtils.\nVestit, £ 995, Balmain, Compra ara\nBag, 2.150 £, Loewe, compra ara\nVestit, 1.510 lliures, Saint Laurent, compra ara\nVestit, 1.425 lliures, Talbot Runhof, compra ara\nEls clients d’Amsterdam adopten una paleta de colors neutres i pastel per a l’estiu del 2021 a través de peces lliures de formes atemporals.\ntendències capil·lars hivern 2018\nBossa, £ 550, Chloé, Compra ara\nKaftan, £ 895, Erdem, Compra ara\nBossa, 1.670 lliures, Gucci, compra ara\nVestit, 1.135 lliures, Chloé, compra ara\nEls compradors eivissencs busquen peces d’expressió que tinguin un cop de puny alhora que siguin prou versàtils per treballar disfressats o disfressats segons l’ocasió.\nVestit, 645 £, Diane Von Furstenburg, compra ara\nJaqueta, 1.225 £, Saint Laurent, compra ara\nBag, 1.100 £, Loewe, compra ara\nVestit, 630 lliures, Zimmermann, compra ara\nLes impressions gruixudes i els florals que rebenten són populars entre els clients de Miami ara mateix, combinats amb accessoris atemporals més apagats.\nBossa, 1.950 lliures, Fendi, compra ara\nTúnica, 899 lliures, Meng, compra ara\nBossa, 2.100 £, Valentino, compra ara\nVestit, 840 lliures, Etro, compra ara\nEls aficionats a la moda de Vancouver desitgen poder barrejar i combinar els separats i adopten una visió més moderada de la impressió.\nVestit, 855 lliures esterlines, Dries Van Noten, compra ara\nTop, 960 £, Givenchy, compra ara\nBossa, 450 £, Loewe, compra ara\nJaqueta, 790 lliures, Burberry, compra ara\nEls compradors de LA gaudeixen de colors vius i alegres aquest estiu, esquitxats de peces amb una silueta sense restriccions que donen la benvinguda al moviment.\nA la part superior, 2.028 lliures, Kenneth Ize, compra ara\nSandàlies, 685 lliures, Bottega Veneta, compra ara\nVestit, 1.230 GBP, Zimmermann, Compra ara\nVestit, 1.960 lliures, Reem Acra, compra ara\nL’estil ambientat a Hong Kong està mirant cap endavant i compra amb intel·ligència, amb productes bàsics intemporals i marques patrimonials que es mostren populars\nVestit, 2.330 lliures, Alaïa, compra ara\nMules, £ 655, Bottega Veneta, compra ara\nRellotge, 14.610 GBP, Rellotges Hermès, compra ara\nBag, 1.475 £, Saint Laurent, compra ara\nPer obtenir més informació de l'editor de moda de Glamour UK Charlie Teather, segueix-la a Instagram @charlieteather.\nCom #WFH amb la vostra parella i no embogir-vos els uns als altres\nAquest anunci innovador de Girl Can mostra a una dona amb corda de falsificació i la gent és aquí


D’ell vaig aprendre que amb rentavaixelles es pot rentar tot. Es rentava el cap, el cos, la roba, evidentment els plats amb Mistol. Quedava lluent com una olla d’aram.\nDe ca seva, per allò de que no passàs fam, li enviaven tot tipus d’embotits (chorizo, salsitxó, salami, cuixot, …) que la veritat eren de lo millor. Com deia ell eren tan gustosos perquè estaven curats “al aire de mi tierra“. Sempre els compartíem per allò de que el panet o “chusco” fos més bo de menjar.\nS’havia muntat una perxa dins la seva taquilla que tot sigui dit, feia que aquell al·lot quan es posava la roba fes una olor de xarcuteria ambulant que tirava d’esquena. De totes maneres era una olor més dins aquella lleonera.\nDurant la nit quan tothom dormia un dels soldats feia “imaginària” que no era més que vetlar durant dues hores assegut a una cadira per si passava res. Els reclutes sempre havíem de fer les pitjors que eren la segona i la tercera (de la una a les tres i de les tres a les cinc).\nA mi em tocà imaginària i vos puc ben assegurar que aquelles dues hores eren males de passar assegut a una cadira.\nUn vespre escolt com dins el silenci de la nit s’obri una porta d’una taquilla, després silenci i a continuació una portada i silenci.\nUn altre vespre que també tenia imaginària devers la mateixa hora el mateix ritual. Jo em vaig quedar amb mal de ventre, faig una volta i no vaig veure res estrany.\nEl tercer vespre vaig dir jo avui he de sabre el que passa. Damunt les tres es torna a obrir la porta i com un llamp vaig cap allà on sentia el renou i ja ho crec que ho vaig veure.\nEl nostre amic El Malaguita tenia ganes de pixar i per no anar al bany que feia: obria la porta de la taquilla i amb coixins d’espuma havia fet un bolic i pixava damunt els coixins que es bevien el líquid i després com si rés no hagués passat tornava a tancar la taquilla.\nEls coixins, heu pensat bé, estaven lliteralment aferrats a la perxa d’ibèrics que s’acabaven de curar dins aquell ambient tan recomanable.\nCom vos podeu imaginar a partir d’aquell dia me vaig “aficionar“ a menjar el panet eixut.\nI quan tothom deia allò de “- Malaguita, vaya chorizos los de tu tierra!“ i ell sempre responia “es que están muy bien curaos“, jo no podia més que fer la mitja.


Exercir la medicina en un cul de sac\nActualitzada 07/11/2017 a les 06:47\nUna entrevista publicada al BonDia recull la percepció que Josep Maria Piqué, màxim responsable del SAAS, té de la realitat del país. Declara que un cop desapareguts els atractius fiscals els metges que no busquen només diners, s’aboquen a un procés d’empobriment professional per l’aïllament. Per pal·liar-ho, proposa establir convenis amb hospitals de fora que permetin als professionals quedar lliures uns dies “perquè treballin a baix perquè així tinguin la sensació que la seva carrera no queda en un cul de sac anant a Andorra i puguin continuar fent currículum”. Al referir-se a Andorra com a “cul de sac” sanitari, ignora que metges prestigiats com ho són Joaquim Trias, Josep Vilanova, Josep Farràs, Diego Gómez o Joan Albert Mijares, van optar per fixar la seva residència, col·laborant en assentar i enfortir un sistema sanitari que s’ha mostrat eficaç durant dècades. Als anys trenta del segle XX Andorra ja disposava d’un primer hospital, als quaranta amb una clínica privada, als seixanta es creava la CASS, el COMA i el primer hospital públic. Aquest desconeixement de la història fereix sensibilitats i hauria merescut una resposta del ministeri de Salut.\nFent-se ressò d’una altra proposta de Piqué, la CASS planteja crear un impost especial sobre el tabac i l’alcohol per tal d’eixugar el dèficit sanitari, que es preveu que sigui de 46 milions l’any 2018 i assoleixi, en pocs anys, els 90 milions. Per la parapública, la creació d’aquesta taxa aniria en la línia de la UE, que persegueix reduir el diferencial per evitar danys fiscals als països veïns; és sorprenent aquesta apropiació del discurs institucional per part d’un organisme que té com a missió administrar el règim andorrà de Seguretat Social. Aquesta proposta, que no ha despertat l’entusiasme del Govern, pot tenir conseqüències imprevisibles sobre bona part del teixit empresarial nacional.\nL’envelliment, les pensions, els funcionaris, els usuaris, el consum de tabac i d’alcohol, són la causa de tots els mals; mai la gestió de la CASS o la sagnia de diners que representa l’hospital. Sembla que volen convertir aquest cul de sac en un apèndix de la sanitat catalana, encara que tot plegat potser només és una estratègia per justificar mesures i retribucions salarials que d’una altra manera seria impossible de fer.


Agenda del 20 al 26 de març – Ràdio Pollença, Mallorca, 107.9 FM\nGuardat a: Agenda ~ Publicat el 20/03/2017\nAquí teniu el llistat d’informacions d’interès general, l’agenda d’informacions, activitats culturals, exposicions de Pollença del 20 al 26 de març:\nL’àrea de comerç continua amb l’oferta formativa per tots els comerciants de Pollença, Queda el curs:\nExplicació de la guia de bones pràctiques per a les terrasses del comerç local. Es farà els dies 18, 20 i 21 d’abril de les 13,30 a 15,30 h i us podeu inscriure fins dia 8 d’abril.\nTots els cursos es fan a l’edifici Miquel Capllonch del Port de Pollença. Inscripcions al telèfon 971 86 74 04 o a través de correu electrònic a leni@ajpollenca.net .\nL’Ajuntament vol compartir amb tothom els usos que han de tenir els solars de La Vinyeta i Can Febus. S’han fet diverses actuacions i ara el pròxim dilluns 27 de març, al Refugi del Pont Romà, de 18.30h a 20.30h, es farà un fòrum ciutadà per decidir el seu ús.\nL’Àrea d’Esports de l’Ajuntament informa que ja us podeu apuntar al parc de pasqua d’enguany que serà els dies 18, 19, 20 i 21 d’abril al Poliesportiu Municipal de Pollença. El preu és de 5€/dia per a socis i 6€/dia per a no socis. És per a infants nascuts de l’any 2005 al 2012. Activitats matineres amb dues opcions, un espai creatiu-expressiu i un espai multiesportiu. Trobareu més informació a l’Àrea d’Esports i allà podeu fer les inscripcions i pagament fins el 7 d’abril.\nEl Servei Lingüístic de l’Ajuntament de Pollença informa que les inscripcions per a les proves de llengua catalana estan obertes, el període d’inscripció és fins el 2 d’abril per a tots els nivells. Ho podeu fer al servei lingüístic, a la primera planta de l’Ajuntament, de 11.30h a les 14.30h als dies lectius o a través d’internet. Trobareu tota la informació a la nostra web, www.radiopollença.net.\nL’associació de persones majors de Sa Nostra informa:\nExcursió al restaurant Ruycal. Es farà berenar, dinar i ball. Això serà dia 31 de març. El preu es de 12€ i ja es poden adquirir els tiquets a l’associació.\nJa us podeu a inscriure a l’activitat d’un cap de setmana a un hotel en règim de tot inclòs. Del 28 al 30 d’abril. El preu per adult és de 77€ amb un suplement de 20€ per habitació individual i per a nins menors de 12 anys 38’50€.\nL’associació de la Terceda Edat de Colonya informa que encara es poden apuntar a l’excursió cultural programada pel dia 29 de març. La sortida serà a les 9h a l’Avenida i serà una excursió cultural pels Jardins d’Esporles, per Sóller, Valldemossa… El preu és de 23€ i ja ho podeu pagar a la Caixa Colonya.\nKalcudoku, l’escola de ciències i lletres d’Alcúdia organitza un concurs de relats curts; CREATURA per incentivar l’escriptura i la creativitat dels més joves. És per nins entre 10 i 16 anys que podran participar en tres categories, premiades cadascuna. Les obres s’hauran d’enviar per correu electrònic, abans del 23 d’abril. Animen a tots els nins i joves de Pollença a participar. Trobareu les bases i tota la informació a www.kalcudoku.com/creatura.\nLa quintada de l’any 1942 informen que organitzen un dinar al restaurant Monument dia 1 d’abril a les 14h. Per apuntar-vos podeu anar al mateix restaurant fins dia 30 de març o cridant al 971 53 49 28. El preu és de 25€. I teniu fins dia 30 de març per apuntar-vos.\nLa quintada de l’any 1946 organitzen un dinar, com cada any. Serà al restaurant Stay del Port de Pollença dia 8 d’abril a les 13:30h. El preu és de 33 euros i podeu venir amb les vostres parelles. Per apuntar-vos podeu fer-ho contactant amb el restaurant.\nL’associació, sense ànim de lucre, Amy & Friends, que vol donar a conèixer el síndrome de Cockayne, la malaltia que pateix en Pep, un nin de Mallorca. Ens informen que els trobareu al convent per a l’arribada de la cursa tomir 2017, el diumenge 26 de març amb una parada de venta de bufs col·laborar en la causa.\nDilluns 20, Clara Hammerl. Una dona de paraula presentació del llibre de l’historiador Pere Salas, i posterior concert del Cor Juvenil del Teatre Principal de Palma, a les 19 h a la sala de plens del Palau del Consell de Mallorca (C/ del Palau Reial, 1. Palma).\nDimecres 22, jornada de portes obertes a la depuradora d’aigües de Pollença en commemoració al dia mundial de l’aigua entre les 10h i la 13.30h.\nDimecres 22, Com desencallar situacions en adolescents amb moltes resistències, amb el pedagog Jaume Font March dins el I cicle de conferències de pares i mares. A les 19h al Club Pollença.\nDijous 23, Les tertúlies del museu. Aquest mes amb el pintor Antoni Marquet Pasqual. A les 20.00 h, a l’església del Convent de Sant Domingo.\nDijous 23, el Club Rotary de Pollença organitza la conferència Ruta cultural de les Possessions de Mallorca, per donar a conèixer el projecte ITINEREM, a càrrec de D. Diego Zaforteza Torruella. Al saló d’actes del Reial Club Nàutic Port de Pollença, a les 20 h. L’entrada és lliure.\nDijous 23, Toni Erdmann cinema per a majors de 16 anys. Na Inès descobrirà com ser feliç amb l’ajuda del seu pare i d’un personatge inmaginari, Toni Erdmann. VOSE. A les 20.30h. Al Club Pollença. Preu 5€ soci i 6€ no soci.\nDivendres 24, La música pop i els nous espais de socialització pollencins dins el marc del XXIII curs d’història de Pollença, conferència a càrrec de Pere Salas, Josep Seguí i Miquel Caimari. A les 20h al Club Pollença. Activitat pels inscrits al curs.\nDivendres 24, dins el marc de la cursa Tomir 2017, xerrada amb l’atleta Miquel Capó i Eva Moreda i un briefing a càrrec de l’organització. A les 20.30h a la primera planta del Club Pollença.\nDissabte 25, L’arquitectura turística dels anys 50-70 al moll. Darrera conferència del XXIII curs d’història de Pollença amb una sortida pel Port de Pollença. A càrrec de Maria Sebastian, arquitecta i llicenciada en Història de l’Art per la UIB.\nDissabte 25, actuació amb un monòleg a càrrec de Rafel Cortés “Bibi”. A les 17.30h, a l’Associació de persones majors de Sa Nostra.\nDiumenge 26, La depressió i com es tracta, conferència a càrrec del Dr. Jaume Piña a les 18h a la Tercera Edat de Colonya.\nDiumenge 26, Hannah dels tres països, teatre infantil. Les vivències de tres joves fora del seus països d’origen. Per a majors de 6 anys. Companyia Teatre de la Sargantana. A les 18h al Club Pollença. Taquilla inversa.\nDiumenge 26, concert del cor de cambra ETZEL dirigit per Martí Sáez. Interpretació d’obres de Marcello i Mozart. Esglèsia de Sant Jordi. 19.30h. Taquilla inversa.\nGaleria Dionís Bennàssar, l’artista Gabriela Lavezzari exposa ALLEGRO, ma non troppo… Fins al 30 de març.\nMaior, trobam una col.lectiva. I a la seva galeria de Palma, acullen l’exposició de Laia Ventayol. I el dissabte 25 inauguren a Palma a les 11h la exposició d’Olimpia Velasco.\nA Ca’n Dionis, s’hi exposa obra de Toni Mandilego, i ara hi ha una exposició de l’artista Velcha Velchev.\nA l’església del Convent de Sant Domingo, exposició Pedres com a cossos, recull antològic, de Marquet Pascual. Horari: De dimarts a dissabte de 10.30 a 13.30 i de 17.00 a 20.00h. Diumenge de 10.00 a 13.30h. Festiu tancat.\nA l’església del Roser Vell, podeu visitar les figures restaurades del “Plany sobre el Crist jacent” o com són conegudes a Pollença, les Maries del Roser Vell. De dilluns a dissabte de 11h-13h i de 15h-17h. Obert fins el 9 d’abril.\nDivendres 24, Cinema: La ciudad de las estrellas. La la land. A les 22:00h. Preu: 5€\nDissabte 25, Combat de glosat de picat a càrrec de l’Associació de Glosadors de Mallorca amb la participació de glosadors menorquins i mallorquins. A les 20h. Preu 3€.\nDiumenge 26, Cinema: La ciudad de las estrellas. La la land. A les 18:00h. Preu: 5€


KurdisCat: Els TAK reivindiquen l'atemptat d'Ankara i identifiquen un possible suïcida\nEls TAK reivindiquen l'atemptat d'Ankara i identifiquen un possible suïcida\nTeyrêbazên Azadiya Kurdistan (TAK) ha reivindicat, aquesta tarda, l'atemptat contra un comboi militar a Ankara de dimecres. TAK fou una organització armada activa a zones urbanes turques entre els anys 2004 i 2010*. La seva acció militar va malmetre el turisme turc així com infraestructures econòmiques o naus industrials.\nDesprés de cinc anys de silenci, TAK va reaparèixer el 23 de desembre de 2015 atacant amb llença coets l'aeroport de Sabiha Gökçen, a Istanbul. En l'acció va morir una persona i van quedar malmesos cinc aparells. El gener, el grup va fer públic un comunicat on deia que s'havia vist obligat a reactivar aquest tipus d'accions arran de la brutalitat que l'estat turc opera a les zones kurdes contra la població civil.En un comunicat, el grup paramilitar assegurava que "A partir d'ara, nosaltres com a TAK no seren responsables de la seguretat de les aerolínies internacionals que viatgin a Turquia ni dels turistes estrangers o ciutadans de l'estat turc". En el mateix text, el misteriós grup es distanciava, clarament, del Partit dels Treballadors del Kurdistan (PKK).\nAquesta tarda, els TAK han assumit la responsabilitat de l'acció, que el govern havia atribuït a les YPG, al PYD, al PKK i al govern sirià. En el comunicat afirmen que un militant suïcida, a qui anomenen Zinar Raperin (Abdubaki Sönmez), nascut a Wan l'any 1989 va cometre l'atemptat.\nL'acció planteja nombrosos interrogants però la intenció del govern turc de vincular-la amb les YPG ha quedat desmentida. Queda a l'aire com un grup, sense gaire infraestructura, ha pogut colpejar el cor de Turquia amb tantes facilitats


L'Ebre Notícies. Dimecres 14 de març ~ EbreDigital.cat\nL’Ebre Notícies. Dimecres 14 de març\nroot2020-04-24T10:46:59+02:0014 de març de 2018|L'Ebre Notícies| Terres de l'Ebre|\nPRIMERES DECLARACIONS DELS AGENTS DE LA GUÀRDIA CIVIL PELS FERITS L’1 D’OCTUBRE\nEls primers cinc agents de la Guàrdia Civil investigats arran la seixantena de denúncies de ciutadans ferits l’1 d’octubre a la Ràpita declaren per videoconferència davant la jutgessa d’Amposta. Asseguren que van actuar amb “proporcionalitat” i com a reacció a la forta resistència dels votants.\nCONVOCADA UNA MANIFESTACIÓ EN DEFENSA DE L’ESCOLA CATALANA\nLa comunitat educativa convoca una manifestació dissabte la tarda a Barcelona en defensa de l’escola catalana i l’actual model d’immersió lingüística. A l’Ebre, el marc unitari que aplega professors, famílies i sindicats està ultimant convocatòries a les quatre capitals de comarca i una gran jornada lúdica i reivindicativa.\nINGRESSA A PRESÓ PER DIVERSOS ROBATORIS AL MONTSIÀ\nL’home, veí d’Alcanar, de 28 anys i de nacionalitat eslovaca, solia intimidar les víctimes amb una arma de foc curta o un ganivet. Està acusat d’un robatori amb força en un habitatge i quatre robatoris amb violència més.\nCOMENÇA EL #FÒRUMJOVE A AMPOSTA\nComença a Amposta una nova edició del Fòrum Jove, considerat el Saló d’Ensenyament de les Terres de l’Ebre. Posa sobre la taula l’oferta formativa, laboral i d’habitatge. Hi passaran 1.800 alumnes.\nDELTEBRE ES PREPARA PER AL TRIATLÓ 2018\nEl Triatló de Deltebre es marca el repte de superar el miler d’atletes de Catalunya i l’Estat espanyol. Serà el cap de setmana del 7 i 8 d’abril i estarà inclòs al tricircuit, format per vuit proves que es disputaran arreu del territori català.\nL’Ebre Notícies. Dilluns 23 de novembre\nL’Ebre Notícies Migdia. Dilluns 23 de novembre\nL’Ebre Noticies Migdia. Divendres 20 de novembre\nL’Ebre Notícies. Dijous 19 de novembre\nL’Ebre Notícies. Dimecres 18 de novembre\nL’Ebre Notícies Migdia. Dimarts 17 de novembre\nL’Ebre Noticies.Dilluns 16 de novembre\nL’Ebre Noticies Migdia 16 de novembre


The Sleepwell Inn Workington Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nThe Sleepwell InnWashington Street, St John's, Workington, Regne Unit - Veure al mapaNotable7,9Basada en92comentarisThe Sleepwell InnVeure més fotos"Very clean and comfortable. Do not be deceived by the exteri..."PhilipUnited KingdomVeure més fotosVeure totes les 28 fotosMolt bona ubicació 7,8Veure al mapa7,8UbicacióParticularitats que li encantaranProp de transports públicsWi-Fi gratuït en totes les habitacionsaparcament de cotxesmagatzem d'equipatge\nSobre l'allotjamentDescripcióDissenyat tant per oci com per negoci, The Sleepwell Inn està situat idealment a Workington; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Workington. Instal.lacions per a minusvàl.lids, magatzem d'equipatge, servei de bugaderia són només algunes de les comoditats que fan que The Sleepwell Inn sigui diferent dels altres hotels de la ciutat. L'ambient de The Sleepwell Inn es reflexa en cada habitació. calefacció, escriptori, aparell de televisió LCD/pantalla de plasma, habitacions interconnectades disponibles, assecador de cabell són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Workington, faci de The Sleepwell Inn la vostra llar.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatsmagatzem d'equipatgeservei de bugaderiazona de fumadorsAccésinstal.lacions per a minusvàl.lidss'admeten animals de companyia Disponible a totes les habitacionsassecador de cabellempolles d'aigua de cortesiatelevisió de pantalla planacalefaccióservei de planxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Una nena de 10 anys mor de fam perquè els seus pares adoptius li amagaven el menjar\nQuan la petita va arribar a l'hospital, estava tan deshidratada que al metge li va costar extreure-li sang.\nActualitzada 18/10/2020 a les 20:57\nUna nena de 10 anys ha mort de gana després de dies sense menjar perquè els seus pares adoptius li amagaven el menjar.\nLa menor, Josie Ann Abney, va ser ingressada el 13 d'octubre després d'haver-se desmaiat per la gana i moria poques hores després a l'hospital de la ciutat estatunidenca de Salem (Massachusetts).\nSegons mitjans locals, quan la petita va arribar a l'hospital, estava tan deshidratada que al metge li va costar extreure-li sang, i presentava nivells de sucre en sang extremadament baixos. A més, les declaracions del professional a la policia assenyalen que Josie Ann tenia hematomes en diverses parts del cos, que estava esquelètic, perquè a penes pesava 16 quilograms. «Semblava una víctima de l'Holocaust», va lamentar un detectiu de l'oficina del Xèrif del comtat de Dent.\nLa defunció de la nena va portar a la policia a registrar la casa ganailiar, on Josie Ann Abie convivia amb els seus pares adoptius, Randall Lee Abney, de 51 anys, i Susan Abney, de 44.\nSegons aquests registres - als quals va tenir accés la cadena NBC 5 - la parella mantenia bloquejada la porta de la nevera amb un cadenat. Per part seva, els pares adoptius van justificar que la nena havia deixat de menjar al setembre i van negar que patís diabetis o algun altre problema de salut.\nTots dos sospitosos van ser arrestats i acusats d'abús infantil amb resultat de mort. Ara, es troben a la presó amb una fiança de mig milió de dòlars cadascun, a l'espera de la seva compareixença en un judici.\nLa ciutat de Salem va organitzar aquest dimecres un acte en memòria de la nena morta i en contra de l'abús infantil.\nComenta el contingut : Una nena de 10 anys mor de fam perquè els seus pares adoptius li amagaven el menjar


Tema 6. Cicle Comptable  | Introducció a la Comptabilitat Financera (UPF) | Unybook\nTema 6. Cicle Comptable (2017)\nTema 6. Cicle Comptable\nSi quieres más apuntes puedes encontrarlos buscando mi usuario atorresvelazco en Unybook.com INTRODUCCIÓ A LA CONTABILITAT FINANCERA TEMA 6. CICLE COMPTABLE Conjunt d’operacions que repetitivament es realitzen en cada exercici econòmic amb la finalitat de determinar el resultat i la situació econòmica i financera: OBERTURA A l'hora d'iniciar un nou cicle comptable o un “any comptable”, hem de traspassar els saldos de les comptes o partides de l'anterior cicle. En altres paraules, hem d'afegir saldos o “obrir” els comptes amb el valor que tenien l’any anterior.\nEn el llibre diari, anotem al deure tot l’actiu i al haver el passiu i el patrimoni net.\n€ Caixa € Terrenys € Maquinària € Existències a Capital € Proveïdors € DESENVOLUPAMENT A partir dels saldos inicial, es van enregistrant als llibres els fets comptables que es produeixen.\nTANCAMENT En el moment de finalitzar o acabar un exercici comptable, hem de deixar tots els comptes amb saldo zero per tal d'obrir-los correctament en l'exercici següent.\nEn primer lloc, comptabilitzarem una sèrie d´operacions per ajustar la situació econòmica i patrimonial (regularització existències, amortitzacions, etc.).\nEn segon lloc, tanquem tots els comptes d'ingrés o despesa amb la finalitat d'obtenir el compte de pèrdues i guanys. És a dir, traspassem els ingressos i les despeses al compte de pèrdues i guanys.\nX€ Ingressos a PiG X€ Y€ PiG a Despeses Y€ Si quieres más apuntes puedes encontrarlos buscando mi usuario atorresvelazco en Unybook.com És necessari observar que al traspassar els ingressos al PiG aquest augmenta, i que al tancar les despeses el PiG disminueix. Per tant, si els ingressos són superiors a les despeses, obtenim beneficis; i en cas contrari l'empresa genera pèrdues.\nEn el cas que el compte de PiG sigui deutor i, per tant, l’empresa tingui un benefici, s’ha de pagar l’impost de societats (30%) i que permet obtenir el resultat d’exercici després d’impostos. L’empresa decidirà com repartir aquest benefici: dividends als accionistes, reserva, etc.\nX€ Impost sobre benefici a H.P creditora per conceptes fiscals X€ Y€ PiG a Impost sobre beneficis Y€ Per últim, deixem tots els actius i els passius amb saldo zero (assentament de tancament) i procedirem a fer el balanç de situació final: X€ Passius a Actius X€ Si quieres más apuntes puedes encontrarlos buscando mi usuario atorresvelazco en Unybook.com COMPTE DE PÈRDUES I GUANYS. EXERCICI N(tenir en compte en els assentaments que es NET!) 1. Import net de la xifra de negocis [Ingrés] Vendes – Dev. de Vendes – Rappels s/v – Descompte P.I. s/v 2. Variació d'existències de productes acabats i en curs [I o D] Variació d'Existències o, al permanent, Diferències d'Inventari.\n3. Treballs realitzats per l’empresa per al seu actiu [Ingrés] 4. Aprovisionaments [Despesa] Compres – Dev. de Compres – Rappels s/c – Descompte P.I. s/c 5. Altres ingressos d'explotació [Ingrés] Ingressos típics i habituals que NO formen part de l'activitat de l'empresa, com lloguers.\n6. Despeses de personal [Despesa] 7. Altres despeses d'explotació [Despesa] Despeses típiques i habituals que NO formen part de l'activitat de l'empresa, com lloguers.\n8. Amortització de l'immobilitzat [Despesa] Despesa per desgast de l'actiu no corrent. És irrecuperable.\n9. Imputació de subvencions de immobilitzat no financer i altres [Ingrés] Subvencions rebudes per a l’immobilitzat.\n10. Excessos de provisions [Ingrés] És una “menys despesa” i absorbeix la recuperació del valor de l'epígraf 11. És reveu l’amortització d’un edifici a 30 anys i hi ha un terratrèmol i ja no té valor.\n11. Deteriorament i alienacions d'immobilitzat [I o D] El deteriorament és una amortització que no es pot preveure per causes alienes al desgast i és recuperable [epígraf 10].\nL’alienació és el benefici o pèrdua derivada d'una venda d'immobilitzat material o intangible.\nRESULTAT D'EXPLOTACIÓ Tots els ingressos menys totes les despeses d’explotació.\n12. Ingressos financers [Ingrés] Interessos i dividends a favor.\n13. Despeses financeres [Despesa]Interessos en contra.\n14. Variacions de valor raonable e instrument financers [I o D] Variació del valors de les accions a c/t.\n15. Diferències de canvi [I o D] Diferencies dels tipus de canvi.\n16. Deteriorament i alienacions d'instruments financers [I o D] RESULTAT FINANCER Tots els ingressos menys totes les despeses financeres.\nRESULTAT ABANS D'IMPOSTOS Resultat d'Explotació + Resultat Financer Impost sobre beneficis Si no ens diuen l'import exacte, NO el calculem.\nRESULTAT DE L'EXERCICI Resultat Abans d'Impostos – Impost sobre Beneficis ...\nTags: comptabilitat upf ester cicle comptable comptabilitat,upf,ester,cicle comptable\nIntroducció a la Comptabilitat Financera - Tema 2. El Balanç. Estructura Econòmica i Financera de l'Empresa (2017) Apunte


Salou vol museïtzar el jaciment de la Cella i demanarà fons a l'estat | ReusDigital\nper Reusdigital.cat, Reus, Catalunya | 6 d'agost de 2021 a les 13:58 |\nUna imatge del grup de recerca de la URV, a la zona dels treballs | ACN\nEl grup de recerca Gresepia de la Universitat Rovira i Virgili (URV) ha finalitzat aquest divendres una nova campanya d'excavacions al jaciment de la Cella, situat al Cap Salou (Tarragonès).\nL'Ajuntament de Salou pretén museïtzar l'espai per convertir-lo en un "producte turístic" a través de fons del govern cental. L'alcalde Pere Granados ha explicat que l'objectiu és donar a conèixer el passat del municipi, "molt desconegut".\nLa proposta s'inclou en el projecte Un passeig per la història de Salou, per divulgar els vestigis de la població, de la prehistòria fins a l'època moderna, i que es vincularà al Camí de Ronda. Si s'aconsegueix finançament, el batlle preveu que el projecte sigui una realitat en un període de tres anys.\nDurant els darrers quatre anys, el consistori ha destinat una partida anual de 4.000 euros al jaciment de la Cella per fer front als costos de les campanyes d'excavació i treballs de recerca. Paral·lelament, mitjançant fons d'inversions, l'Ajuntament ha utilitzat uns 30.000 euros per garantir la recerca d'aquest patrimoni històric. Més enllà de les ajudes que demanaran properament a l'Estat espanyol, Salou comptarà l'any vinent amb una subvenció de la Generalitat per valor de 17.500 euros que serviran per la campanya de consolidació del jaciment i fer-lo visitable. També s'instal·laran planells informatius inclosos en la ruta dels ibers de Catalunya.\nOnze anys d'excavacions al jaciment de la Cella\nLes excavacions arqueològiques al jaciment de la Cella van iniciar-se fa onze anys i aquest divendres s'ha posat fi a una nova campanya d'una setmana de durada. En aquest període, la Universitat Rovira i Virgili ha aprofitat per dur a terme un curs d'arqueologia dirigit a alumnes de grau d'Història i d'Història de l'Art i Arqueologia. Una quinzena d'integrants del grup han treballat en una de les cases que formen part del jaciment. "Una de les singularitats és que són molt grans, d'uns 100 metres quadrats", ha apuntat el professor d'Història Antiga i Arqueologia de la URV, Jordi Diloli.\nSegons els arqueòlegs, el poblat fou habitat entre els anys 400 i 250 aC i va ser abandonat pacíficament per causes desconegudes. Diloli ha destacat que les troballes fetes recentment han permès confirmar que al poblat hi van conviure diverses comunitats, com ara grecs, cartaginesos i ibers. A la vegada, també s'han trobat evidències de carrers on hi hauria hagut trànsit rodat amb carros que refermen "la potencialitat comercial" de la Cella, tal com ha destacat Diloli. El jaciment de la Cella es troba en un turó elevat del Cap Salou, en terrenys municipals i alhora, de l'Autoritat Portuària.\nAls anys 70, es va construir una pedrera a la zona per realitzar l'ampliació del Port de Tarragona, unes accions que, segons Diloli, "van destruir part del jaciment per l'extracció de pedra". Actualment, la zona està delimitada però encara no s'ha excavat del tot i caldrien 60.000 euros per realitzar més campanyes. Gresepia ha assegurat que mantenen "molt bones relacions" amb l'Autoritat Portuària, però que "no participa com nosaltres voldríem en l'excavació". L'alcalde Pere Granados ha admès que l'Autoritat Portuària "ha fet un canvi d'actitud i està col·laborant en l'execució del Camí de Ronda, els miradors i la recuperació de trinxeres", però insisteix que caldria "un canvi més profund" davant el "dany irreparable" al patrimoni històric i natural que ha provocat a la zona del jaciment.\nTerritori, Reus, Camí de Ronda, Cap Salou, jaciment de la Cella, Salou, 'Un passeig per la història de Salou', Pere Granados


TAC12 TV - La substitució dels contenidors soterrats d'Altafulla s'iniciarà aquest dimecres\nLa substitució dels contenidors soterrats d'Altafulla s'iniciarà aquest dimecres\nDimarts, 14 abril 2020 12:40\nLes conseqüències de la pandèmia del coronavirus afecten el calendari d'actuacions programades pels diferents municipis que, tot i això, continuen treballant perquè aquestes avancin. És el cas d'Altafulla, que aquest dimecres començarà la implantació dels nous contenidors de brossa que han de substituir els soterrats. Un canvi però que no es podrà completar fins passat l'estiu.\nEl mes d'abril havia de suposar el tret de sortida al nou sistema de recollida de la brossa a Altafulla i a les altres poblacions del Tarragonès que s'havien adherit al servei gestionat pel Consell Comarcal, però la crisi del coronavirus ha provocat que la implantació d'aquest nou model s'hagi vist alterada.\nEn el cas del municipi altafullenc, aquest nou sistema de recollida començarà aquest dimecres. Serà quan es comencin a instal·lar els nous contenidors que ja fa setmanes que esperen a les instal·lacions municipals. Aquests contenidors substituiran als que estan soterrats en les diferents illes del municipi, i en la majoria de casos estaran situats en el mateix emplaçament dels actuals. Per poder dur a terme aquest canvi però, s'ha de procedir a una retirada dels contenidors actuals que encara no té data.\nNOVA FREQÜÈNCIA DE RECOLLIDA DE BROSSA\nAcompanyant a aquest canvi, també entraran en vigor aquest dimecres les noves freqüències de recollida de la brossa, així com el nou sistema de neteja viària i de recollida de grans productors. Tota una sèrie de novetats que el consistori altafullenc vol explicar a la ciutadania mitjançant una Audiència Pública tan bon punt aquesta es pugui celebrar.\nMés en aquesta secció: « La Policia Local d'Altafulla ha interposat 116 denúncies a persones que no complien el confinament El Martí ja és a casa »


Biblioteca de Pallejà: Saps què és la ciberseguretat?\nCiberseguretat o cybersecurity és un dels termes més escoltats a nivell global.\nEl Centre de Terminologia Termcat ofereix la següent definició: "conjunt de mesures físiques, lògiques i administratives destinades a protegir la disponibilitat, la integritat i la confidencialitat de dades connectades en xarxa".\nEls sistemes d'informació que recopilen i guarden dades de tot el que passa arreu del món han experimentat un creixement exponencial en els darrers anys.\nEn una societat altament digitalitzada i hiperconnectada és impossible impedir que es reculli la nostra informació, però el que sí podem fer és intentar controlar el que estigui al nostre abast per limitar l'exposició de les nostres dades i protegir les que proporcionem a tercers. Com ho fem? Doncs, utilitzant l'eina més valuosa que tenim: el sentit comú, el seny. Penseu que tot comença amb un clic innocent.\nActualment hi ha un increment de ciberatacs per part de delinqüents informàtics que aprofiten la por per el Covid-19 per difondre tot tipus de virus i obtenir les nostres dades.\nLes institucions que detallem a continuació proporcionen informació i també eines per protegir els dispositius.\nOficina de seguridad del internauta (OSI) de INCIBE\nInternet segura for kids (IS4K) Portal de l'INCIBE que ofereix serveis de ciberseguretat per fomentar el bon ús de les tecnologies per part dels menors. Conté jocs, activitats i lectures per a infants i joves perquè n'aprenguin sobre ciberseguretat.\nA les biblioteques trobareu una àmplia selecció de lectures sobre ciberseguretat.\nI a l'eBiblio teniu disponibles els següents títols:\nMolts ànims a tothom, aviat ens retrobarem !!\nPublicado por Biblioteca de Pallejà en 20:36:00


Arxius de es busca voluntariat - Pàgina 13 de 115 - CRAJ Archive | CRAJ\nLa FCVS organitza una nova edició per reflexionar sobre l’estat del voluntariat en l’àmbit de la salut a Catalunya. El 15 de novembre el Recinte Modernista de Sant Pau acollirà la sessió de matí, amb tallers simultanis que complementaran el torn de tarda. La sessió de tarda combinarà la ubicació amb l’Escola Universitària d’Infermeria.\nLes Jornades de Voluntariat i Salut arriben a la 14a edició amb la lupa posada sobre l’estat del voluntariat en l’àmbit de la salut a Catalunya. Com si fos el zoom d’una càmera de fotos, s’analitzaran els diferents models de funcionament de l’acció voluntària a Centres d’Atenció Primària, hospitals i sociosanitaris. ‘Una fotografia del voluntariat en els centres de salut: on som i cap on anem’, és el títol triat per la Federació Catalana de Voluntariat Social (FCVS).\nL’acte tindrà lloc el 15 de novembre a les 10h al Recinte Modernista de Sant Pau, després que es posposés la data prevista per la convocatòria de vaga del 18 d’octubre.\nLa Sala Pau Gil de l’edifici dissenyat per l’arquitecte Domènech i Muntaner, concretament, acollirà la sessió de matí, que serà conduïda per la periodista Clara Sánchez Castro. Després de la benvinguda institucional, la directora de l’Observatori del Tercer Sector, Montse Fernández, farà la presentació dels resultats de la recerca exploratòria sobre el voluntariat als centres de salut de Catalunya. Tot seguit, s’obrirà la taula rodona ‘Els models de funcionament del voluntariat: Experiències, reptes i futur’, representada per diverses expertes de l’àmbit de la salut i moderada per la vocal de Salut de la FCVS, Marta Solé.\nSeguidament, serà el torn del diàleg ‘La persona voluntària: punts de vista i bones pràctiques’, amb la participació de voluntariat d’Oncolliga i de personal tècnic del Consorci Sanitari de Terrassa i de l’Hospital de la Santa Creu i Sant Pau.\nMacrotaller de risoteràpia i més activitats\nA la tarda, la XIV Jornada Catalana de Voluntariat i Salut es reprendrà amb un resum del matí i un macrotaller de risoteràpia, a càrrec de l’Escola de Risoteràpia de Barcelona. Aquesta serà una de les novetats i de les dinàmiques més participatives de la jornada. La cirereta del pastís seran els tallers simultanis que es faran, aquesta vegada, a l’Escola Universitària d’Infermeria de la UAB, canviant la ubicació de l’acte en el mateix recinte. Els tallers que es faran són els següents:\nHabilitats personals pel lideratge emocional\nSikkhona: viatge a l’excel·lència grupal. Avancem en comunicació i confiança\n(Re)construïm col·lectivament_Taller lúdic i vivencial\nEl gran mandala_Taller de creació plàstica grupal\nL’acte, que finalitzarà a les 19h, també serà un espai per reflexionar sobre els diferents models de voluntariat en el marc de la Llei 25/2015. La 14a edició compta amb la col·laboració de l’Hospital de la Santa Creu i Sant Pau, EUI-Sant Pau, i amb el suport del Departament de Salut i el Departament de Treball, Afers Socials i Famílies de la Generalitat de Catalunya i de l’Ajuntament de Barcelona.\nJa pots consultar el programa complet!\nFederació Catalana del Voluntariat Social (FCVS)\n933 141 900\nJornada ‘Enxarxem! Mercat Social, voluntariat i Economia Social’\nVoluntaris.cat organitza un acte per aprofundir sobre la relació de forces entre l’economia solidària i el voluntariat amb la presentació de set bones pràctiques per part d’entitats.\nLa Federació Catalana de Voluntariat Social (FCVS) organitza la Jornada ‘Enxarxem! Mercat Social, voluntariat i Economia Social’ el pròxim 8 de novembre de 10 a 12.30h al Centre Cívic El Sortidor, situat a la Plaça del Sortidor. A la jornada s’exposarà quin és el lligam i la vinculació entre l’Economia Social i Solidària (ESS) i el voluntariat. A més, serà una oportunitat per conèixer com les entitats socials de voluntariat poden contribuir en la generació de projectes i d’alternatives socioeconòmiques que generin impacte social.\nLa sessió engegarà amb una presentació del president de Voluntaris.cat, Jordi Balot, que donarà la benvinguda a les persones assistents. Tot seguit, el cooperativista i expert en temes d’economia solidària, Jordi García Jané, oferirà la xerrada principal de la jornada sota el títol “L’Economia Social i Solidària, una eina per a la transformació social”.\nUn dels plats forts de la jornada serà l’espai de bones pràctiques “Fem Mercat Social i Economia Social”, un circuit de 7 experiències d’entitats amb productes o serveis que promouen el mercat social i l’ESS. Els eixos temàtics al voltant de l’ESS que es presentaran són els següents:\nVoluntariat – Federació Catalana de Voluntariat Social\nAcció comunitària – Coordinadora d’Entitats del Poble Sec\nConsum responsable – Associació Alba\nTerritoris sostenibles – Fundació Espigoladors\nEmprenedoria tèxtil – Centre de Promoció Francesc Palau\nEconomia circular i reciclatge – Ecosol Girona\nSalut – Cooperasec\nLa jornada finalitzarà amb un aperitiu solidari. L’acte compta amb el suport de la Coordinadora d’Entitats del Poble Sec, Cooperasec, l’Obra Social La Caixa i l’Ajuntament de Barcelona.\nInscriu-te a la jornada!\nChange your ways, reduce your waste! Recollida de residus a la Platja de Sant Sebastià\nEs tracta d’un esdeveniment per a totes les edats, centrat en netejar la platja.\nHorari: dissabte 23 novembre des de les 10:00 h fins 00:00 h\nPretenem l’aplec de voluntaris de totes les edats i mitjançant petits grups anar descontaminant la platja.\nVolem eliminar tot allò que no pertanyi de forma natural a la natura per tal de descontaminar-la totalment.\nL’anàlisi esdevindrà una vegada aplegats i comptats tots els residus, buscant origen i com prevenir-ho.\nObservacions: Lloc d’aplec just davant del CNB\n938 866 135\nTallers amb persones sense llar\nBarcelonActua cerca persones voluntàries per dur a terme activitats i tallers amb persones sense llar en aquest espai d’acollida enfocat a l’escolta, a l’aprenentatge i a compartir.\nCrear un espai on els seus convidats, persones sense llar, puguin sentir-se acollides i en un entorn càlid. Els convidats menjaran un berenar saludable alhora que participen en diferents activitats per treballar diferents habilitats i potenciar-les, com jocs de taula, debats, pintura, etc.\nPerfil del voluntari/a: Persones actives, amb predisposició a tractar amb col·lectius en situació vulnerable.\nLloc: Carrer d’Om 12.\nDisponibilitat: Dijous de 17 a 18:30 h.\nDurada: A pactar amb la persona voluntària.\n932 197 445\nVoluntariat amb el projecte Rius el 3 de novembre\nApunta’t per acompanyar a Projecte Rius el proper diumenge 3 de novembre a la neteja del riu La Rierada, i col·labora amb aquest projecte de voluntariat mentre gaudeixes de la natura.\nVols participar en el Projecte Rius?\nDurada: de 10 a 14 h aprox.\nTrobada a les 9: 45h a l’estació de FCG la Floresta.\nS’aconsella portar roba còmoda, calçat esportiu o de muntanya o botes d’aigua, gorra, crema de sol, aigua i alguna cosa per menjar (qui vulgui quedar-se a fer pícnic després de l’activitat).\nEs proporcionaran guants i bosses d’escombraries per a la neteja.\nPots confirmar la teva presència enviant un whatsapp a 686 226 284 (nom+ vallvidrera)\nPàgina 13 de 115« Primera«...1112131415...203040...»Última »


Instants de Natura: Verd sobre verd\nPublicat per aigua a 16:18\nAssumpta 15 de juny de 2010, a les 19:49\nJajaja se la veu ben relaxada!! ;-)) Sí que deu ser feliç, sí :-)\nAssumpta 15 de juny de 2010, a les 23:30\nEstà genial!!! però si la vols fer més gran encara hauràs de retocar el Codi HTML de la foto... ÉS MOLT FÀCIL!!\nNomés s'ha de canviar la mida proporcionalment i ja està... Saps com?\naigua 15 de juny de 2010, a les 23:45\nJa està Gràcies!\nAssumpta 15 de juny de 2010, a les 23:53\nÉs que jo recordo que quan em vaig ampliar la plantilla d'abans, fa més d'un any (que originàriament era bastant més estreta) la meva idea era que "automàticament" les fotos em quedarien més grans. Quan vaig veure que no era així em vaig quedar tota "xascada"... i llavors vaig anar buscar per Google un blog d'ajuda per blogueros i vaig trobar l'explicació.\nA cada foto ho hauràs de canviar... però val la pena perquè tan gran queda fabulós... I no t'oblidis de canviar, a part de la mida, l'altre magnitud (que no sé com es diu) que sempre hi ha un s400, si li poses un 800 et quedaran més nítides.\nonatge 17 de juny de 2010, a les 15:27\nUna bona fotografia. La granota em recorda un polític que ara no em ve el nom, ja me'n recordaré...\nMàrius 27 de juliol de 2010, a les 12:42\nés a la bassa de la Mussara?\nEm recorda unes fotos que jo també hi vaig fer.\naigua 27 de juliol de 2010, a les 13:52\nBenvingut Marius doncs si que és una granota de la bassa de la Mussara :)son molt fotogèniques aquestes granotes :)


març | 2017 | El Bloc d'Educació Infantil\nFa uns dies us vam demanar la vostra col·laboració demanant-vos alguna fotografia respecte el tema del respecte que estem treballant a nivell municipal .\nUs annexem la carta que vam donar i us ampliem el termini per aportar les fotografies fins el divendres 31 de març.\nPublicat a 24 març 2017 per  CEIP Montcau\t• Leave a comment\nEl dimecres 22 de març, els ponis i les vaques vam fer la nostra primera excursió amb autocar. Vam anar a la granja. Alimentar els animals, cuidar-los, passejar…una gran experiència.\nPublicat a 24 març 2017 per MAGALI LAGO RODRIGUEZ\t• Leave a comment\nLA VELLA QUARESMA, VELLA QUARESMA\nUna setmana més, els infants d’educació infantil ens hem reunit per treure-li una cama a la Vella Quaresma. Mireu com ens belluguem…chachacha\nPublicat a 17 març 2017 per MAGALI LAGO RODRIGUEZ\t• Leave a comment\nFEM RACONS DE MATES\nA Racons de mates treballem molt! Aquí teniu una petita mostra de tot el que fem: des de classificacions, figures geomètriques planes, quadres de doble entrada, motricitat, lógica fins a descomposició de cossos geomètrics i de nombres, simetries, tangram o geopla.\nPublicat a 7 març 2017 per MAGALI LAGO RODRIGUEZ\t• Leave a comment\nVISITA DE LES FAMÍLIES A EI3\nAvui ens ha visitat la Susana, mare de la Marina d’EI3B, i analista de laboratori farmacèutic. Li donem les gràcies per apropar-nos una mica a la seva professió. Els alumnes han gaudint molt experimentant i convertint-se per una tarda en uns autèntics analistes!\nSORTIDA MATINAL DELS PONIS I LES VAQUES\nAquest matí, els infants de les classes dels ponis i de les vaques hem sortit a fer un tomb pel nostre poble. Hem recorregut els seus carrers i parat atenció als diferents establiments: la farmàcia, correus, la peixateria, carnisseria entre d’altres. Ens hem apropat al funi, llàstima que no funcioni. També hem fet una parada a l’Ametller i després d’observar la riquesa de fruites i verdures, ens han obsequiat a tots amb una mandarina – boníssima!-. Per acabar el nostre passeig ens hem apropat a la llar del Montcauet, allà hem pogut observar el nostre arbre amic: la prunera. En tenen una de molt gran. La nostra és petiteta com nosaltres però a partir d’ara vetllarem per ella.\nPublicat a 3 març 2017 per MAGALI LAGO RODRIGUEZ\t• Leave a comment\nSORTIDA EI3 A LA GRANJA\nBenvolgudes famílies de EI3,\nEls PONIS i les VAQUES anirem a la Granja el proper dia 17 de març. Cal que retorneu l’autorització i el pagament com a màxim el dia 13 de març.\nHeu d’imprimir el document adjunt i retornar-lo signat a la tutora.\nPublicat a 1 març 2017 per MAGALI LAGO RODRIGUEZ\t• Leave a comment